ועדת הכספים, כנסת 23, פרוטוקול מספר 116, 2020-08-19 09:30

יצחק פינדרוס: בוקר טוב.

יצחק פינדרוס: אני פותח את הישיבה.

יצחק פינדרוס: אנחנו מתחילים לדון בהצעת חוק יסוד: הכנסת ותיקון חוק משק המדינה (הוראת שעה), שני הדברים האלה.

מרב מיכאלי: לא שומעים.

מרב מיכאלי: אדוני, לא שומעים את היושב-ראש.

מרב מיכאלי: לא שומעים.

יצחק פינדרוס: זה לא קורה לי הרבה.

מרב מיכאלי: שלא לומר לא שומעות.

יצחק פינדרוס: זה לא קורה לי הרבה.

יצחק פינדרוס: אבל היושב-ראש לא נמצא פה.

יצחק פינדרוס: הוא נמצא בבני ברק.

יצחק פינדרוס: ולא קורה הרבה שלא שומעים אותי.

יצחק פינדרוס: אז אנחנו נתחיל עם הדיון בהצעת החוק.

עודד פורר: קולו נשמע למרחוק.

יצחק פינדרוס: מה?

עודד פורר: אבל קולו נשמע למרחוק.

יצחק פינדרוס: קולו נשמע למרחוק, כן.

יצחק פינדרוס: אנחנו בטוחים שבשבוע הבא הוא חוזר לפה עם שתי רגליים בועטות.

עודד פורר: הידיים ידי פינדרוס, אבל הקול קול גפני.

יצחק פינדרוס: הקול קול גפני, זה ברור.

יצחק פינדרוס: אין לנו דרך אחרת.

יצחק פינדרוס: אנחנו נצלול ישר לדיון.

יצחק פינדרוס: מיקי, רצית מילה אחת.

יצחק פינדרוס: מיקי, רצית משפט אחד.

יצחק פינדרוס: אבל בקצרה, כי אנחנו רוצים להיכנס לדיון.

יצחק פינדרוס: יש לך הודעה בתור יושב-ראש הקואליציה שהחוק יורד מסדר-היום ואנחנו הולכים לבחירות?

יצחק פינדרוס: מה ההודעה שאתה רוצה להודיע לנו?

יצחק פינדרוס: מיקי?

מכלוף מיקי זוהר: בוקר טוב לכולם.

מרב מיכאלי: אולי יפעילו את המערכת.

מרב מיכאלי: יש תקלה במערכת.

עודד פורר: יש משהו במערכת.

עודד פורר: לא שומעים את מיקי.

יצחק פינדרוס: נו, מיקי.

יצחק פינדרוס: תשמיע את קולך.

יצחק פינדרוס: כולם בהקשבה, נו.

יצחק פינדרוס: עודד, תן למיקי לדבר בשביל שאני אוכל לתת לך לדבר.

יצחק פינדרוס: כן.

מרב מיכאלי: אדוני, הצעה לסדר.

מכלוף מיקי זוהר: פינדרוס, תביא לו את המיקרופון.

מכלוף מיקי זוהר: תקרב את המיקרופון שלך כך כשתצעק ישמעו אותך.

מרב מיכאלי: לא צריך לצעוק.

מרב מיכאלי: הכול בסדר.

מרב מיכאלי: רק אדוני, הצעה לסדר, בבקשה, בטרם יתחיל הדיון.

יצחק פינדרוס: יהיה אחר כך.

יצחק פינדרוס: מיקי, כן.

מכלוף מיקי זוהר: טוב.

מכלוף מיקי זוהר: אז ככה.

מכלוף מיקי זוהר: קודם כול, ראשית כול, התכנסנו פה היום כמובן, אדוני היושב-ראש, בשביל לדון בהצעת החוק לדחיית אישור התקציב.

אחמד טיבי: לא שומעים, מיקי.

מכלוף מיקי זוהר: לדחיית אישור התקציב.

מכלוף מיקי זוהר: אז יש מספר דברים ומספר הבהרות שאני מבקש להבהיר.

מכלוף מיקי זוהר: ראשית כול, אני אגיש מספר הסתייגויות.

מכלוף מיקי זוהר: אני סיכמתי את זה וגם דיברתי על זה עם היועצת המשפטית של הוועדה, שבעצם כל הסתייגות תהווה עשרה ימים של דחייה.

מכלוף מיקי זוהר: זה אומר שאני אגיש יחד עם גפני, או לא יודע יחד איתך פינדרוס ויחד עם אופיר כץ רכז הקואליציה בוועדת הכספים, נגיש 25 הסתייגויות עד 250 ימים.

מכלוף מיקי זוהר: כל הסתייגות תיתן דחייה של עשרה ימים כדי שתישמר לנו האפשרות למועדים שבסופו של דבר יתאימו עד להגעה לסיכום בינינו לבין כחול לבן, אם בכלל.

מרב מיכאלי: למה דווקא 250 ימים?

מיקי לוי: היום אתה יכול לפרק אחרי 20 יום.

מיקי לוי: מה זה שווה?

מרב מיכאלי: למה דווקא 250 ימים?

מרב מיכאלי: לפי מה נבחר המספר היפה הזה?

מיקי לוי: לא.

מיקי לוי: אבל גם אם הוא מגיש 90 יום או 100, כפי שייקבע - - -

מכלוף מיקי זוהר: אז אני אענה.

מכלוף מיקי זוהר: אחרי שאני אגיש את ההסתייגויות - - -

מרב מיכאלי: הרי אתם לא עומדים בשום מועד.

מרב מיכאלי: מה זה משנה למתי אתם דוחים?

עודד פורר: אני חושב שהאמירה של חבר הכנסת זוהר היא בעצם שינוי בחקיקה עצמה.

עודד פורר: בעיניי, זה מהווה נושא חדש.

מרב מיכאלי: אתם לא עומדים באף תאריך.

מכלוף מיקי זוהר: אחרי שאני אגיש את ההסתייגויות - -

יצחק פינדרוס: בסדר.

יצחק פינדרוס: אנחנו נדון.

מכלוף מיקי זוהר: - - ברור שרק הסתייגות אחת בסופו של יום תעבור או החוק המקורי.

מכלוף מיקי זוהר: ושם גם ייקבעו מספר הימים הרלוונטיים לסיום האירוע הפוליטי הזה.

מכלוף מיקי זוהר: זה אחד.

מכלוף מיקי זוהר: שניים, יותר נכון, יש ארבעה תנאים שבאמצעותם יהיה אפשר להעביר היום את החוק בוועדת הכספים בהכנתו לקריאה שנייה ושלישית.

מכלוף מיקי זוהר: ואלו הם התנאים, אדוני היושב-ראש, ולכן אני מבקש שהם יהיו בתוך גוף החוק.

אחמד טיבי: מטוסי 16F.

עודד פורר: תוספת לחיילים.

מכלוף מיקי זוהר: בתוך גוף החוק.

עודד פורר: תוספת לחיילים המשוחררים.

מכלוף מיקי זוהר: התנאי הראשון, 5% גמישות בתוך התקציב של שנת 2020.

מיקי לוי: באיזו שנה?

מכלוף מיקי זוהר: בתוך שנת 2020.

אלכס קושניר: מה זה גמישות בתוך שנת 2020?

מיקי לוי: מה זה גמישות?

מיקי לוי: הממשלה עושה ב-5% מה שהיא רוצה?

מיקי לוי: אין דבר כזה.

יצחק פינדרוס: לא.

יצחק פינדרוס: באישור ועדת הכספים, מיקי.

יצחק פינדרוס: לא יהיה בלי אישור ועדת הכספים.

יצחק פינדרוס: לא יהיה בלי אישור ועדת הכספים.

עודד פורר: מה זה אישור ועדת הכספים?

עודד פורר: אתה מדבר על 5% מהתקציב.

יצחק פינדרוס: מיקי, לא יהיה בלי אישור ועדת הכספים.

אנטאנס שחאדה: - - -5% מסך המקובל.

עודד פורר: לא מקובל.

מיקי לוי: מאיזה תקציב?

מיקי לוי: מיקי, מאיזה תקציב?

עודד פורר: לא מקובל.

יצחק פינדרוס: תן לו לסיים להגיד את ההסתייגויות שלו.

מיקי לוי: מיקי, מאיזה תקציב?

מיקי לוי: מ-400 מיליון או - - -

עודד פורר: - - -

יצחק פינדרוס: עודד, עודד, עודד - - -

קריאה: תכף תראה את התנאי החמישי.

עודד פורר: לא.

עודד פורר: אתם מעבירים - - - תקציב.

עודד פורר: מה?

יצחק פינדרוס: תן לו.

יצחק פינדרוס: הכול בסדר.

יצחק פינדרוס: אני מבטיח לך שתוכל לדבר.

יצחק פינדרוס: תן לו להגיד את ההסתייגויות שלו.

יצחק פינדרוס: אני בטוח שגם לך היו כמה הסתייגויות.

יצחק פינדרוס: אין לי ספק, עודד.

יצחק פינדרוס: אני בטוח כבר בתחילת הדיון שלך יהיו הסתייגויות.

יצחק פינדרוס: כן.

מכלוף מיקי זוהר: אני רק אחדד.

מכלוף מיקי זוהר: לא מדובר בהסתייגות, אלא בשינוי בתוך החוק.

עודד פורר: אז אני מבקש טענת נושא חדש בעניין הזה.

יצחק פינדרוס: בסדר.

מיקי לוי: חד-משמעי נושא חדש.

מרב מיכאלי: חד-משמעי נושא חדש.

מרב מיכאלי: חד-משמעי נושא חדש.

יצחק פינדרוס: מרב, אני חושב שכשעודד אמרת את זה גם שמעתי.

יצחק פינדרוס: כן.

מכלוף מיקי זוהר: תנאי ראשון, מכיוון שנוכל לאשר את החוק בשלוש קריאות בהכנה לקריאה שנייה ושלישית, לאחר מכן גם במליאה, זה גמישות של 5% בתקציב 2020.

מכלוף מיקי זוהר: התנאי השני, זה אישור ברור להפעלת פרויקט קרב והיל"ה.

מכלוף מיקי זוהר: זה הנושא השני שחייב להיות לכלול בתקציב הזה.

מיקי לוי: אנחנו מדברים על זה כבר חודשיים.

יצחק פינדרוס: כן.

קטי קטרין שטרית: מה זה משנה?

קטי קטרין שטרית: עכשיו מביאים את זה.

קטי קטרין שטרית: זה לא משנה.

עודד פורר: אני בעד.

מכלוף מיקי זוהר: הדבר השלישי, אישור התקציבים לציונות הדתית, שאנחנו יודעים שהם הופנו עד עכשיו באמצעות כספים קואליציוניים.

מכלוף מיקי זוהר: אם לא נתקצב אותם ולא נפתור את בעיית התקציבים של הציונות הדתית גם החמ"ד וגם פרויקטים אחרים - - -

עודד פורר: מה עם הציונות החילונית?

עודד פורר: להם אתם גם מעבירים תקציבים?

מכלוף מיקי זוהר: שנייה רגע.

מכלוף מיקי זוהר: זה הנושא השלישי.

עודד פורר: והתנאי הרביעי?

יצחק פינדרוס: עודד, עודד, עודד, בוא.

יצחק פינדרוס: מכיוון שעוד לא התחלנו את הדיון, תן לו לסיים.

עודד פורר: - - - חיילים משוחררים, הוא אומר: הציונות הדתית.

יצחק פינדרוס: הוא יוצא.

יצחק פינדרוס: הוא אומר את משפטו, עודד.

עודד פורר: מה זה ציונות דתית?

מכלוף מיקי זוהר: אז הנושא השלישי זה הנושא של הציונות הדתית, שאנחנו מבקשים - - -

עודד פורר: - - -

קטי קטרין שטרית: - - -

יצחק פינדרוס: קטי, קטי, גם את צריכה להפריע לו?

קטי קטרין שטרית: לא, לא.

קטי קטרין שטרית: אני מסבירה לו.

קטי קטרין שטרית: הוא לא מבין.

עודד פורר: קטי, שיהיה ברור.

עודד פורר: אני בעד, אם הם - - -

יצחק פינדרוס: אז תני לו.

יצחק פינדרוס: ההסברים יבואו - - -

עודד פורר: לא, לא.

עודד פורר: הינה, חשוב לי להבהיר - - -

קטי קטרין שטרית: - - -

יצחק פינדרוס: עודד, עודד, תהיה לך אפשרות להבהיר.

עודד פורר: אני רוצה להבהיר לחברת הכנסת שטרית.

עודד פורר: אנחנו נתמוך - - -

יצחק פינדרוס: עודד, לא, לא, לא.

יצחק פינדרוס: לא רוצה לשמוע.

יצחק פינדרוס: לא רוצה לשמוע.

יצחק פינדרוס: כשהוא יסיים אתה תוכל לומר את מה שיש על ליבך.

מיקי לוי: אני רוצה ייעוץ משפטי בעניין.

עודד פורר: גם הציונות הדתית - - -

יצחק פינדרוס: אתה גם כן, מיקי, בוא.

יצחק פינדרוס: הגם שאול בנביאים?

עודד פורר: גם שם אנחנו נתמוך.

יצחק פינדרוס: עודד, די.

יצחק פינדרוס: כן.

יצחק פינדרוס: מרב גם תחזור על הדברים עוד רגע, כן.

מכלוף מיקי זוהר: אז הנושא השלישי הוא הציונות הדתית, חמ"ד וכו', שהנושא הזה חייב להיפתר.

יצחק פינדרוס: כן.

מכלוף מיקי זוהר: הנושא הרביעי, תקציב תמיכות לישיבות.

מכלוף מיקי זוהר: זה הנושא הרביעי שאנחנו מבקשים להכניס בתוך החוק.

יצחק פינדרוס: בטח פה לעודד יש מה לומר.

יצחק פינדרוס: טוב.

יצחק פינדרוס: תודה.

עודד פורר: נגעת בארבעת הנושאים שמעצבנים את הציבור הישראלי הכי הרבה בעצם.

מכלוף מיקי זוהר: עכשיו, אם ארבעת הנושאים האלה יהיו כלולים בתוך גוף החוק - - -

מיקי לוי: אבל איזה חוק זה?

מיקי לוי: זה לא יכול להיכנס לתוך החוק הזה.

יצחק פינדרוס: מיקי, הבנו.

יצחק פינדרוס: תודה.

מכלוף מיקי זוהר: אנחנו נוכל לאשר את החוק להכנה לקריאה שנייה ושלישית במליאה.

מיקי לוי: זה לא יכול להיכנס לחוק זה.

מיקי לוי: זה מין שאינו במינו.

יצחק פינדרוס: תודה רבה.

יצחק פינדרוס: אני פותח לדיון, ואני מבקש שלפחות חברי האופוזיציה שלא יפרעו אחד לשני.

יצחק פינדרוס: תנו כל אחד בתורו.

יצחק פינדרוס: תנו כל אחד בתורו.

מיקי לוי: אין ספק שהדרישות - - -

יצחק פינדרוס: מיקי, אבל אני אתן לך לדבר.

מיקי לוי: לא תורי.

מיקי לוי: אה, אתה.

מיקי לוי: בבקשה.

יצחק פינדרוס: אני אתן לדבר.

מיקי לוי: בבקשה, בבקשה.

יצחק פינדרוס: אני אתן לך לדבר, בסדר?

אנטאנס שחאדה: אנחנו נרשם.

אנטאנס שחאדה: נרשמנו לדיבור, אדוני היושב-ראש?

יצחק פינדרוס: עודד, בבקשה.

יצחק פינדרוס: אני אתן לעודד לדבר.

יצחק פינדרוס: בסדר גמור, תרשום גם את מיקי וגם את שחאדה.

עודד פורר: תודה, אדוני היושב-ראש.

עודד פורר: אני בכלל ביקשתי הצעה לסדר, אדוני.

עודד פורר: אני חושב שהדבר הנכון היה שוועדת הכספים- - -

יצחק פינדרוס: אנחנו, הצעות לסדר - - -

עודד פורר: הצעה לסדר.

יצחק פינדרוס: אנחנו כרגע בלי הצעות לסדר.

עודד פורר: אז בלי הצעות לסדר.

עודד פורר: אז לעניין החוק.

עודד פורר: אוקיי, אז בעניין החוק אני אומר, אדוני, ראשית החוק שהיה צריך להיות מונח כאן עכשיו, זה לא החוק הזה, אלא חוק התקציב.

עודד פורר: מה שמדינת ישראל זקוקה לו הוא חוק תקציב ולא חוק דחיית תקציב.

עודד פורר: ומה שאתם מנסים לעשות פה, כולל הדברים שאמר יושב-ראש הקואליציה, זה פשוט לגנוב את הקופה.

עודד פורר: לא פחות זה.

עודד פורר: בלי חוק תקציב, להעביר את הכספים לכספים ייחודיים, אני לא למה ולאן.

עודד פורר: ואז עוד להשאיר לכם 5% כדי שתוכלו גם איתם מה שאתם רוצים, ואתם עושים את זה במשבר הכלכלי הכי גדול שמדינת ישראל ידעה.

עודד פורר: התקציב הזה הוא נדרש.

עודד פורר: צריך להעביר אותו.

עודד פורר: לא צריך להעביר פה חוקים שהם חוקים פוליטיים.

עודד פורר: לצערי, כל מה שוועדת הכספים עוסקת בו מהיום שקמה הממשלה זה רק חקיקה פוליטית, חקיקה שעסוקה פעם אחת בהטבות המס של ראש הממשלה ובפעם אחת בסגירת האתננים הפוליטיים שאתם הבטחתם אחד לשני, בכולל בחוק הזה.

יצחק פינדרוס: 100 מיליארד שקל לקורונה זה גם הטבות מס לראש הממשלה.

יצחק פינדרוס: נו, בסדר.

קטי קטרין שטרית: - - -

יצחק פינדרוס: קטי, קטי, קטי.

עודד פורר: הטבות מס לעצמאים לא פה.

עודד פורר: הן לא פה, הטבות המס לעצמאים.

עודד פורר: הלוואי שהיית נותנת הטבות מס לעצמאים.

קטי קטרין שטרית: לא ייאמן, לא ייאמן.

קטי קטרין שטרית: נאום בחירות, כל הכבוד.

קטי קטרין שטרית: רק נאום בחירות.

עודד פורר: הלוואי שהיית נותנת הטבות מס לעצמאים.

עודד פורר: אין פה לא הטבות מס לעצמאים, אין פה לא שינוי שווי מס רכב, אין פה לא פחת מועט לעסקים חדשים.

עודד פורר: אין פה שום דבר ממה שאנחנו ביקשנו לטובת הגברת התמיכה.

עודד פורר: עכשיו, אני אומר לך את זה כחבר אופוזיציה: תביאו תקציב, אנחנו מתחייבים לדבר אחד - -

מיקי לוי: גם אני מתחייב לתמוך.

עודד פורר: - - אנחנו נבחן את התקציב הזה ברמה העניינית.

קטי קטרין שטרית: כן - - -

יצחק פינדרוס: תני לו לסיים.

יצחק פינדרוס: כי אם לא, גם את לא תצליח לדבר.

עודד פורר: בדברים הטובים שם בתקציב אנחנו נתמוך בהם ונעביר אותם כפי שאני העברתי פה, אני אומר לך אדוני, פה חוקים שאתם הבאתם אפילו שאנחנו מהאופוזיציה, ואפילו שלא היינו חלק מהקואליציה.

עודד פורר: כי אנחנו צריכים לעשות את הדבר הנכון לאזרחי ישראל, ולא את הדבר הנכון לפוליטיקה.

עודד פורר: ואני אומר לכם: תתחילו להתעשת.

עודד פורר: כל מה שיקרה עכשיו, חבר הכנסת זוהר, זה קומבינה על קומבינה.

עודד פורר: את קרן קרב והיל"ה אתם יכולים לפתור עכשיו.

עודד פורר: גם את הנושאים אחרים אפשר לפתור עכשיו בתוך התקציב.

קטי קטרין שטרית: איך אפשר לפתור עכשיו?

קטי קטרין שטרית: אתה לא יכול לפתור את זה.

קטי קטרין שטרית: אתה לא יכול לפתור את זה.

קטי קטרין שטרית: אנחנו - - - שלושה חודשים - - -

יצחק פינדרוס: קטי, קטי, קטי, קטי, תקשיבי.

יצחק פינדרוס: יש שתי אופציות: או שתהיה לך זכות דיבור או שאת תפריעי לכולם.

יצחק פינדרוס: תחליטי מה את רוצה לבחור מביניהם.

יצחק פינדרוס: כן.

עודד פורר: אדוני, מתוך ה-120 מיליארד שקלים שהם קופת קורונה, אני מבטיח לך שאפשר למצוא גם את התקציבים אחרים, כי אתם יודעים פה בוועדת הכספים.

עודד פורר: אתם ראיתם את המצגת של החשב הכללי לפני פחות מחודש.

עודד פורר: מה אחוזי הביצוע של הממשלה על 120 מיליארד שקלים האלה.

עודד פורר: גם שם אתם לא נמצאים.

עודד פורר: עכשיו לעניין החוק עצמו, אני מבקש שתירשם טענת נושא חדש.

עודד פורר: הדברים שאמר חבר הכנסת זוהר הם לא פחות מאשר שינוי החוק עצמו.

עודד פורר: מדובר בשינויי חקיקה.

עודד פורר: מבחינתי, מדובר בנושא חדש.

יצחק פינדרוס: אני בטוח שהיועצת המשפטית שומעת אותך ותדון על זה.

עודד פורר: כמובן שארצה גם לנמק את ההסתייגויות שהגשנו.

יצחק פינדרוס: חבר הכנסת טיבי, בבקשה.

אחמד טיבי: תודה רבה.

אחמד טיבי: האמת היא שאנחנו כבר היינו צריכים להיות אחרי חוק התקציב.

יצחק פינדרוס: מה שנכון נכון.

אחמד טיבי: מה ששמענו ממיקי הוא ההוכחה לייחס של הממשלה ושל ראש הממשלה לציבור, לא לכנסת.

אחמד טיבי: לכנסת אנחנו יודעים מה היה חשוב, אלא לציבור.

קריאה: אחמד, דבר יותר קרוב למיקרופון.

קריאה: אנחנו רוצים לשמוע מה אתה אומר.

יצחק פינדרוס: מישהו יכול לטפל פה בסאונד?

אחמד טיבי: תוך כדי כך ששתי המפלגות מתקוטטות לגבי איזה בכיר ימונה ומי הפוליטיקאי שיחליט לגבי לזהות מינוי בכירים, יש אנשי שקורסים בשטח.

אחמד טיבי: תוכנית היל"ה, תוכנית קרב ותוכניות נוספות הן תוכניות שנפגעו ואנשים נפלטים.

אחמד טיבי: נוער בסיכון נפגע וגם המשפחות והחברה באופן כללי.

אחמד טיבי: ולכן חובה על ועדת הכספים למצוא פתרון, בכל חוק שיבוא אליה להשחיל את הנושא הזה כדי להביא לפתרונו.

אחמד טיבי: הנושא השני הוא תוכנית בריאות בחברה הערבית.

אחמד טיבי: רפורמה ותוכנית בריאות על רקע המשבר של הקורונה עולה כמיליארד שקל בחברה הערבית.

אחמד טיבי: אני מבקש להוסיף הסתייגות בשם הרשימה המשותפת על 250 מיליון שקל לתוכנית בריאות.

עודד פורר: רגע, כבר מציגים הסתייגויות, אדוני?

עודד פורר: לא הבנתי.

אחמד טיבי: לא.

אחמד טיבי: זה עיקרון.

עודד פורר: אה, אוקיי.

אחמד טיבי: זה עיקרון.

אחמד טיבי: בהמשך אני אציג את הסתייגויות בכתב.

אחמד טיבי: אבל על הנושאים, כמו שמיקי אמר, כולל פירוט שהרשימה המשותפת תפרט אותו בהמשך.

אחמד טיבי: בנוסף, אני רוצה לומר שהוועדה הזאת קיבלה החלטה להמליץ על הקפאת חוק קמיניץ.

אחמד טיבי: ואני רוצה שהחלטה הזאת של הוועדה תיושם.

אחמד טיבי: אמנם בשטח עדיין יש הריסות, יש קנסות.

אחמד טיבי: ולכן הדרישה הזאת שלנו מקבלת משנה תוקף של הרשימה המשותפת לגבי הצורך לבטל או לחלופין להקפיא.

אחמד טיבי: בנוסף, מכובדי היושב-ראש החדש - - -

יצחק פינדרוס: בוא, בוא, בוא.

יצחק פינדרוס: אל תסבך אותי פוליטית.

יצחק פינדרוס: תודה רבה לך על המחמאות.

יצחק פינדרוס: אין יושב-ראש חדש.

אחמד טיבי: יש בערך 12,000 או 13,000 מורים ומורות ערבים מובטלים.

עודד פורר: רגע, אולי גפני ילך להיות יושב שראש קק"ל.

עודד פורר: אי-אפשר לדעת.

אחמד טיבי: אגב, אנחנו שוב מאחלים החלמה מלאה ליושב-ראש גפני.

אחמד טיבי: אנחנו מקווים שהוא ישוב לכאן במהירה.

אחמד טיבי: לגבי יותר מ-12,000 או 13,000 מורות ומורים מובטלים, הדבר מחייב השקעה של מאות מיליונים כדי לקלוט אותם במערכת, והרשימה המשותפת רואה בזה נושא חשוב ביותר ואנחנו נגיש על זה הסתייגות.

אחמד טיבי: והנקודה האחרונה, משרד המשפטים החליט להקים בית משפט בטייבה.

אחמד טיבי: אבל משום מה התקציב נפל בין הכיסאות.

אחמד טיבי: תקציב לא גדול.

אחמד טיבי: 30-25 מיליון שקל.

אחמד טיבי: וחשוב לנו למצוא מימון כדי שהפרויקט הזה יצא אל הפועל.

אחמד טיבי: אלה ההערות, וההסתייגויות של הרשימה המשותפת יבואו בהמשך.

אחמד טיבי: תודה רבה.

יצחק פינדרוס: תודה.

יצחק פינדרוס: מרב מיכאלי, בבקשה.

מרב מיכאלי: תודה רבה, אדוני.

מרב מיכאלי: קודם כל נחמד שזה ככה באופן חד-משמעי על השולחן התנאים להעברת החוק.

עודד פורר: כן.

עודד פורר: כבר אפילו לא עושים את זה בחדר הסגור.

מרב מיכאלי: בדיוק.

מרב מיכאלי: לא עושים את זה מאחורי הקלעים.

מרב מיכאלי: לא מנסים לתרץ את זה.

מרב מיכאלי: באים ושמים על השולחן: התנאים שלנו; הינה השחיתות שלנו; בואו תצביעו לנו בעד.

מיקי לוי: אם כן, אז כן.

מרב מיכאלי: בדיוק.

מרב מיכאלי: אם לא, אז תחפשו את חברים שלכם.

מרב מיכאלי: אגב, לא ברור בדיוק למי הם מתנים מה.

מרב מיכאלי: אינטרס של מי כאילו?

מרב מיכאלי: לא הבנתי.

מרב מיכאלי: מה האינטרס פה שלא יעבור תקציב?

מרב מיכאלי: רוצים ללכת לבחירות, לכו לבחירות.

מרב מיכאלי: תפסיקו לאיים על אזרחיות ואזרחי ישראל בבחירות.

מרב מיכאלי: מה שעושה הממשלה הזאת גרוע בהרבה ממצב של בחירות.

מרב מיכאלי: בהרבה יותר גרוע.

מרב מיכאלי: השמידו כל חלקה טובה בהתנהלות הפוליטית במדינת ישראל שכבר נמצאת בהידרדרות הרבה מאוד שנים תחת שלטון נתניהו.

רם בן ברק: למה?

רם בן ברק: עשינו שלום, מה?

מרב מיכאלי: אבל הגיעו לשיאים שאי-אפשר לתאר אותם.

מרב מיכאלי: על מי אתם מאיימים?

מרב מיכאלי: במה אתם מאיימים בדיוק?

מרב מיכאלי: אדרבא, תתכבדו ותלכו לבחירות.

מרב מיכאלי: במקום לבוא לפה ולהגיד: אנחנו נסכים לדחות את המועד שבו אולי נלך בכל זאת לבחירות לא ב-100 יום, אלא אולי ב-250 יום, אנחנו נחליט.

מרב מיכאלי: עוד נחליט.

מרב מיכאלי: תנו לנו עוד אופציות.

מרב מיכאלי: עכשיו, מה זה משנה מה יהיה כתוב.

מרב מיכאלי: מה זה משנה אם זה יהיה 100 ימים או 250 יום.

מרב מיכאלי: הרי לא עמדתם בזמן שהייתם צריכים להביא את התקציב לכנסת.

מרב מיכאלי: אתם לא עומדים בזמן שאתם צריכים להעביר תקציב מדינה.

מרב מיכאלי: אתם לא עומדים בכלום.

מרב מיכאלי: הרי שום דבר שהקואליציה בחסות נתניהו חותמת עליו לא שווה את הנייר שהוא חתום עליו.

מרב מיכאלי: הם משקרים ברצף.

מרב מיכאלי: הם חוזרים בהם מכל ההסכמות ומכל ההתחייבויות.

מרב מיכאלי: מי במדינת ישראל יכול להאמין למשהו שהם אומרים, גם אם זה עובר כחוק.

מרב מיכאלי: זה הדבר המדהים.

מרב מיכאלי: גם אם זה עובר כחוק לא עומדים בזה ולא מכבדים את זה.

מרב מיכאלי: עכשיו, מה אומרים פה?

מרב מיכאלי: אומרים: תנו לנו 5% גמישות.

מרב מיכאלי: כמו ששאל בצדק חברי מיקי לוי, 5% גמישות מאיזה תקציב?

מרב מיכאלי: אין בכלל תקציב.

מרב מיכאלי: על מה אתם מדברים.

מרב מיכאלי: אחר כך אומרים: אנחנו נתקצב את פרויקט קרב ופרויקט היל"ה, שני פרויקטים מאוד מאוד חשובים.

מרב מיכאלי: אבל הם ממש לא היחידים.

מרב מיכאלי: מה עם תנועות הנוער?

מרב מיכאלי: מה עם המקלטים לנשים נפגעות אלימות שסובלות?

מרב מיכאלי: נשים נזרקות לרחוב, ילדות וילדים מוכים נזרקים לרחוב.

מרב מיכאלי: זה כסף שלא נכנס בשחיתות שלכם?

מרב מיכאלי: זה כאילו לא מספיק טוב בשביל לקבל קדימות להיות תנאי לתאריך חדש שאותו נוכל לדחות?

מרב מיכאלי: ואז אומרים: תנו לנו עוד שני דברים שהם תלוי כיפה, או כיפה סרוגה או כיפה שחורה – תנו את הכסף בשבילם ואנחנו נעביר לכם את מה שאתם רוצים.

מרב מיכאלי: אני לא מצליחה להבין איך אתם מעיזים להגיד את הדברים האלה בקול רם.

מרב מיכאלי: איך באמת אתם לא ממש פוחדים שהאדמה תיפער את פיה ותבלע אתכם על השחיתות, על חוסר אחריות, על ההזנחה, על ההפקרה של אזרחיות ואזרחי ישראל ושל מדינת ישראל?

מרב מיכאלי: זאת פשוט חרפה ממדרגה ראשונה.

יצחק פינדרוס: תודה.

יצחק פינדרוס: רם בן ברק.

רם בן ברק: בוקר טוב.

רם בן ברק: תודה רבה לך, אדוני היושב-ראש.

רם בן ברק: תראו, אנחנו נמצאים במצב שאין לנו תקציב כבר שנה וקצת.

רם בן ברק: ומה שהקואליציה מבקשת עכשיו, אחרי 90 יום שהייתה אמורה לייצר תקציב, והיא רוצה עוד דחייה, עוד 100 יום, ועכשיו דחייה של 250 יום עם נקודות יציאה כל עשרה ימים וכל מיני טריקים ושטיקים.

רם בן ברק: עכשיו, אני אומר לכם: תראו, טובת מדינת ישראל מחייבת תקציב.

רם בן ברק: אני בתור חבר אופוזיציה מוכן להתייצב כאן לדיונים מהבוקר ועד הערב בשביל לאשר תקציב.

רם בן ברק: תעבירו את החוק הזה, תקבלו את ההסתייגות.

רם בן ברק: תעשו אותו לשבועיים ימים, תגידו: בעוד שבועיים נגיש תקציב.

רם בן ברק: במשך שבועיים נשב כולנו על המדוכה, כי התקציב הזה חשוב למדינת ישראל.

רם בן ברק: אבל תהיו רציניים.

רם בן ברק: הרי אף אחד לא מאמין לכם, שאתם באמת מתכוונים להעביר תקציב.

רם בן ברק: הרי זה הכול תרגילים פוליטיים.

רם בן ברק: ואי-אפשר לעשות כל הזמן תרגילים פוליטיים על חשבון אזרחי מדינת ישראל.

רם בן ברק: בואו נקבע שתוך שבועיים מעבירים תקציב.

רם בן ברק: נשב כאן יום וערב כמה שצריך, נריב, נצעק, בסופו של דבר נסכים ונצביע כולנו על תקציב שישרת את מדינת ישראל.

רם בן ברק: אפשר יהיה לצאת עם איזו תוכנית נורמלית לתמוך באנשים.

רם בן ברק: אבל לא הבדיחה הזאת של 100 ימים, 250 ימים, נקודות יציאה.

רם בן ברק: נו, באמת.

רם בן ברק: יש כאן מדינה לנהל.

רם בן ברק: זה הרי בסוף זה לא משחק.

רם בן ברק: זה לא איזושהי הצגה שאנחנו מנהלים כאן.

רם בן ברק: יש כאן מדינה שצריך לנהל אותה.

רם בן ברק: צריך לנהל אותה עם תוכנית כלכלית.

רם בן ברק: ואני מבקש מחברי הקואליציה: תתעשתו, תהיו אחראיים ותעשו את הדבר הנכון.

יצחק פינדרוס: ונצא לבחירות.

רם בן ברק: אני מבין שליום חמישי הקרוב זה כבר לא יהיה.

רם בן ברק: למחר זה כבר לא יהיה.

רם בן ברק: תדחו את זה בשבועיים ימים וכולנו נצביע בעד הדבר הזה.

יצחק פינדרוס: תודה.

יצחק פינדרוס: חבר הכנסת קושניר.

יצחק פינדרוס: מייד אחריו – מיקי.

יצחק פינדרוס: לא שכחנו אותך.

אחמד טיבי: עוד פעם מיקי זוהר?

אלכס קושניר: אדוני היושב-ראש החליפי, אני מבין שאתם הגעתם לסיכום עם הליכוד לגבי 400 מיליון שקלים.

אלכס קושניר: ככה לפחות אני מבין ממיקי זוהר.

אלכס קושניר: הוא שם את זה כתנאי.

אלכס קושניר: אפילו לא כהסתייגות, אלא לתוף החוק.

ינון אזולאי: זה 800.

ינון אזולאי: זה לא 400.

ינון אזולאי: טעית.

ינון אזולאי: חסר לנו עוד 400.

אלכס קושניר: אה, אוקיי.

ינון אזולאי: - - - אז שתדעו, זה 800.

אלכס קושניר: אתם ביקשתם עכשיו גם - - -

ינון אזולאי: - - - את המספרים.

ינון אזולאי: אני לא יודע מאיפה הם מביאים אותם.

אלכס קושניר: אדוני, כל פעם שמפריעים לי, אני מתחיל מחדש.

ינון אזולאי: יאללה, תתחיל לאיים.

ינון אזולאי: אני לא הייתי פה לפני - - -

יצחק פינדרוס: ינון, ינון, ינון, היית בחוץ.

יצחק פינדרוס: הסיכום הוא שנותנים לכל אחד לסיים את דבריו במקום שהוא ידבר בזכות הדיבור שלכם.

אלכס קושניר: אדוני היושב-ראש חליפי, אני מבין שאתם מאושרים שהגעתם לסיכום עם הליכוד לגבי 400 מיליון שקלים תקציב ישיבות.

יצחק פינדרוס: הלוואי.

יצחק פינדרוס: אבל בסדר.

אלכס קושניר: כי יושב-ראש הקואליציה שם את זה כתנאי.

אלכס קושניר: אני גם בטוח שב-5% גמישות שהוא ביקש יש את 400 מיליון שחברי אזולאי דיבר עליהם.

אלכס קושניר: אבל אני בטוח שאתם מבסוטים.

אלכס קושניר: אבל יש כמה אוכלוסיות שפחות.

אלכס קושניר: ואני רוצה לתת לך כמה דוגמאות.

אלכס קושניר: סטודנטים עולים שלא בטוח שיהיה להם תקצוב לשנה הבאה למימון שכר הלימוד.

אלכס קושניר: אתה יודע מה הסכום?

אלכס קושניר: 33 מיליון שקל.

אלכס קושניר: אין.

אלכס קושניר: תוכנית תגבור לימודים לילדים עולים חדשים, תוכנית יע"ל פל"א, תוכנית משותפת של משרד החינוך ומשרד הקליטה.

אלכס קושניר: אתה יודע מה התקציב?

אלכס קושניר: 10 מיליון שקלים.

אלכס קושניר: חסר.

אלכס קושניר: מלווה עולים במשרד הקליטה שנמצא - - -

קטי קטרין שטרית: אותה מסגרת של מה שהוא אמר, קרן קרב והיל"ה.

קטי קטרין שטרית: זה הסכום שחסר.

יצחק פינדרוס: קטי, קטי, מה קרה?

עודד פורר: זה לא אותו דבר.

עודד פורר: זה לא קרן קרב והיל"ה.

עודד פורר: זה משהו אחר.

אלכס קושניר: זה לא אותו דבר.

קטי קטרין שטרית: לא.

קטי קטרין שטרית: אני יודעת שזה לא קרן קרב.

קטי קטרין שטרית: אבל אלה התוכניות של משרד החינוך.

יצחק פינדרוס: קטי.

קטי קטרין שטרית: אני רק מנסה להסביר לחבריי היקרים שזה הכול אותו דבר.

יצחק פינדרוס: חברת הכנסת שטרית, בואי, תני לכל אחד.

יצחק פינדרוס: כל אחד נבחר בפריימריז במפלגה שלו.

יצחק פינדרוס: אני בטוח שהוא יודע להתבטא לבד.

יצחק פינדרוס: הוא לא צריך עזרה.

קטי קטרין שטרית: להם אין פריימריז.

יצחק פינדרוס: תני לו להתבטא.

יצחק פינדרוס: אבל הוא יודע להתבטא.

קטי קטרין שטרית: - - -זו הדמוקרטיה בגדולתה, מה.

יצחק פינדרוס: קטי, בואי, בואי.

יצחק פינדרוס: אם אנחנו רוצים לסיים את הדיון ונתחיל הצבעות בעוד חצי שעה, זה אומר שלא מפריעים אחד לשני.

קטי קטרין שטרית: טוב.

קטי קטרין שטרית: לא.

קטי קטרין שטרית: לא יכולתי.

אלכס קושניר: אדוני, כמו שהבטחתי לך, כל פעם שמפריעים לי אני מתחיל מחדש.

אלכס קושניר: אדוני היושב-ראש החליפי, אני בטוח שאתם שמחים על כך שהגעתם לסיכום עם מפלגת הליכוד בנושא של 400 מיליון תקציב ישיבות.

אלכס קושניר: אני בטוח שב-5% הנוספים אתם תוסיפו עוד כסף, כמו שחברי אזולאי אמר.

יצחק פינדרוס: בוא, בוא, תתקדם.

יצחק פינדרוס: אז אני מבין שסיימת.

יצחק פינדרוס: אני מבין שסיימת.

אלכס קושניר: אבל אני מזכיר לך את התוכניות.

אלכס קושניר: סטודנטים עולים – 33 מיליון שקלים חסרים.

יצחק פינדרוס: שמעתי.

יצחק פינדרוס: 10 מיליון שקל על הזה.

יצחק פינדרוס: אני אחזור לך.

אלכס קושניר: תגבור לימודי לעולים – 10 מיליון שקלים.

אלכס קושניר: מלווה עולים – 13 מיליון.

אלכס קושניר: חיילים בודדים, חיילים משוחררים, מובטלים מתחת לגיל 28, אני אומר לכם כל כך הרבה דברים.

אלכס קושניר: אבל אתם עסוקים בשטויות.

יצחק פינדרוס: מובטלים מתחת לגיל 28 העברנו.

יצחק פינדרוס: אני מזכיר לך.

אלכס קושניר: שמעתי, אגב - - -

יצחק פינדרוס: אני מזכיר לך שמובטלים מתחת לגיל 28 העברנו בהחלטה הקודמת.

עודד פורר: למי?

עודד פורר: לכל המובטלים מתחת גיל 28?

אלכס קושניר: למי?

אלכס קושניר: למי, פינדרוס?

יצחק פינדרוס: כן.

יצחק פינדרוס: כן.

עודד פורר: רק למי שיש לו ילד.

עודד פורר: מה הגיל הנשואים הממוצע בישראל?

עודד פורר: 28.

עודד פורר: עכשיו, תגיד לי למי יש ילדים בגיל 28?

עודד פורר: למי העברתם?

יצחק פינדרוס: ההערה נרשמה.

עודד פורר: אני חייב לומר לך - - -

יצחק פינדרוס: אבל אתה מפריע לחברך.

עודד פורר: לא.

עודד פורר: אני חייב לומר לך.

יצחק פינדרוס: אתה מפריע לחברך.

עודד פורר: עם כל הכבוד לכם, אני חושב שאתה וחבר הכנסת גפני וסיעת יהדות התורה וש"ס דואגים מצוין לבחורים שלהם.

יצחק פינדרוס: אבל אתה מפריע לחברך וכבר היה לך זכות דיבור.

יצחק פינדרוס: זה בסדר גמור.

יצחק פינדרוס: אבל אתה עכשיו לבוחר שלך ונבחר שלך.

אלכס קושניר: אדוני, רק במשפט אחד.

אלכס קושניר: אני לא אתחיל מהתחלה כי מי שהפריע לי הפעם זה חבר שלי.

יצחק פינדרוס: הפעם זה עודד.

אלכס קושניר: אז אני רק במשפט אחרון.

קטי קטרין שטרית: זה לא הוגן.

קטי קטרין שטרית: תתחיל מהתחלה.

יצחק פינדרוס: קטי, קטי.

יצחק פינדרוס: די.

אלכס קושניר: שמעתי את מיקי זוהר ואת איתן גינזבורג בריאיון בגלי צה"ל, אם אני לא טועה.

אלכס קושניר: היה ריאיון מדהים.

אלכס קושניר: הם דיברו על הכול חוץ מהתקציב.

אלכס קושניר: הם דיברו על בעיות בין כחול לבן לליכוד, מינוי בכירים, ערבויות של כחול לבן לנתניהו בזמן המשפט.

אלכס קושניר: דיברו על הכול חוץ מהתקציב.

אלכס קושניר: מה מעניין את הציבור זה כנראה התקציב.

אלכס קושניר: כי מה שמעניין את הציבור זה הוודאות כלכלית.

אלכס קושניר: ואתם פשוט מסרבים לתת לו.

אלכס קושניר: אז חבר'ה, אתם חייבים להתעשת וחייבים להעביר את התקציב ולא להתעסק בשטויות.

אלכס קושניר: תודה.

יצחק פינדרוס: תודה.

יצחק פינדרוס: חבר הכנסת מיקי לוי, חיכינו לך בסבלנות לשמוע את דבריך החכמים.

מיקי לוי: תודה רבה, אדוני היושב-ראש.

מיקי לוי: הבקשות של מיקי זוהר מעידות יותר מכל על האמון הרע בין הליכוד לבין כחול לבן לבין גורמי הקואליציה.

מיקי לוי: נהדר.

מיקי לוי: פשוט נהדר.

מיקי לוי: כל אחד שם אבן רחיים על צווארו של השני.

מיקי לוי: וגם בין גורמי הקואליציה והממשלה.

מיקי לוי: ההתניה הקודמת של קידום החוק על פי אחוזי התקדמות.

מיקי לוי: לא הבנתי.

מיקי לוי: אני רוצה, גברתי היועצת המשפטית – אני לא הבנתי מה הדרישה של לפי אחוזי התקדמות.

מיקי לוי: איזו התקדמות?

מיקי לוי: במשא ומתן בין כחול לבן לבין הליכוד?

מיקי לוי: לא הבנתי את התניה הזו של החוק באמת.

מיקי לוי: אם מישהו מחבריי יכול להסביר לי, אני אשמח.

מיקי לוי: מה שייך אחוזי ההתקדמות בשיחות, בימים?

מיקי לוי: או שזה ל-100 יום או שזה לא 100 יום.

מיקי לוי: הרי נתניהו תמיד יכול לפרק את הממשלה הזאת מתי שהוא רוצה.

מיקי לוי: אין לו בעיה.

מיקי לוי: הוא כבר עלב בכחול לבן מכל הכיווניים.

מיקי לוי: אין.

מיקי לוי: לא נשאר כלום.

מיקי לוי: אז אני רוצה הסבר חוקי, גברתי.

מיקי לוי: אתה מפריע לי, חבר הכנסת גינזבורג.

איתן גינזבורג: עצם נוכחותי מפריעה לך?

מיקי לוי: חד-משמעי, אתה מפריע לי.

עודד פורר: דווקא נוכחותך מוסיפה הרבה מאוד.

איתן גינזבורג: אני מודה לך, חבר הכנסת פורר.

יצחק פינדרוס: מי?

יצחק פינדרוס: מי?

מיקי לוי: תתרגם את זה איך שאתה רוצה, אבל אתה מפריע לי.

מיקי לוי: אני לא אמרתי את זה.

מיקי לוי: אתה אמרת את זה.

איתן גינזבורג: אני יותר שאלתי אותך.

מיקי לוי: זה כנראה מה שאתה חש.

איתן גינזבורג: נכון.

יצחק פינדרוס: מיקי, הרגע סיימת לדבר על זה שכואב לך שנתניהו עולב בכחול לבן ואתה מנסה להתחרות איתו?

מיקי לוי: אני לא.

מיקי לוי: אני מבקש מהיועצת המשפטית.

מיקי לוי: זה דבר חשוב.

מיקי לוי: אני לא כל כך הבנתי.

צבי האוזר: אהבת חינם - - -

קטי קטרין שטרית: שם יש חיבה.

מיקי לוי: מרב, ואלק, אני צריך ייעוץ משפטי.

מרב מיכאלי: כן, כן.

מרב מיכאלי: אני יודעת.

יצחק פינדרוס: כן, שגית.

יצחק פינדרוס: נו, מיקי.

יצחק פינדרוס: היא איתך בהקשבה מלאה.

מיקי לוי: אני לא הבנתי את האחוזים של חבר הכנסת זוהר שמתנה בהתקדמות החוק.

מיקי לוי: לא הבנתי.

שגית אפיק: אני אנסה להסביר.

עודד פורר: לא.

עודד פורר: אני לא זוכר אם חבר הכנסת זוהר, אבל - - -

שגית אפיק: אני אנסה להסביר את שני הדברים שאני הבנתי ממיקי זוהר, מחבר הכנסת מיקי זוהר, כי אחד הוא הגיש הסתייגות.

שגית אפיק: אז אני יודעת להסביר מה שהבנתי.

עודד פורר: שגית, רק על מה שהוא אמר.

עודד פורר: אני לא הבנתי.

עודד פורר: הוא ציין שם גם את הנושא של האי שוויון בחינוך המיוחד החרדי?

עודד פורר: זה נכנס לתנאים?

מיקי לוי: כן, כן.

עודד פורר: זה היה בתנאים?

אלכס קושניר: לא.

מיקי לוי: אה, לא, לא.

עודד פורר: זה לא היה בתנאים, לדעתי.

מיקי לוי: רק 400 מיליון.

עודד פורר: חבר הכנסת פינדרוס - - -

שגית אפיק: אני אסביר את העיקרון.

עודד פורר: חבר הכנסת פינדרוס, חבר הכנסת פינדרוס, בתנאים שהציג הליכוד - - -

מיקי לוי: כולה 20 מיליון שקל.

עודד פורר: חבר הכנסת פינדרוס, בתנאים שהמציג הליכוד איתכם – אני פשוט לא זוכר מה ההסתייגויות שמיקי אמר – 80 מיליון השקלים לטובת החינוך המיוחד החרדי הוכנסו?

מיקי לוי: לא, לא, לא.

מיקי לוי: עודד, לא.

יצחק פינדרוס: לא.

יצחק פינדרוס: זה לא נכנס.

עודד פורר: אה, זה לא נכנס?

יצחק פינדרוס: אתה יכול להיות רגוע.

עודד פורר: על זה ויתרתם?

עודד פורר: על ילדי החינוך המיוחד ויתרתם?

יצחק פינדרוס: בוא, אני ארגיע אותך.

יצחק פינדרוס: לא היה משא ומתן בין יהדות התורה לליכוד.

יצחק פינדרוס: מיקי זוהר בא על דעת עצמו אולי עם רעיונות.

עודד פורר: - - - מהתנאים ואמרתם עוד פעם כמו - - -

אלכס קושניר: כרגיל.

יצחק פינדרוס: תאמין, כל אחד זה.

יצחק פינדרוס: הבנתי.

עודד פורר: אני מסכים איתך שאין משא ומתן.

יצחק פינדרוס: לא היה שום דיאלוג, שום משא ומתן.

יצחק פינדרוס: יש משא ומתנים במקומות אחרים.

יצחק פינדרוס: אנחנו נדון על החוק.

יצחק פינדרוס: נדון עליו.

יצחק פינדרוס: נכניס את ההסתייגויות.

יצחק פינדרוס: נשמע את כולם.

יצחק פינדרוס: נדון, כן.

מיקי לוי: כן, גברתי, על הסעיף הזה.

שגית אפיק: אז אני אסביר.

שגית אפיק: הצעת החוק שבפניכם היא בעצם הצעת חוק שדוחה את המועד לאישור התקציב על ידי הכנסת.

שגית אפיק: הצעת החוק דוחה את המועד מ-25 באוגוסט בחצות למועד אחר שכרגע הוא 3 בדצמבר.

שגית אפיק: כדי להגיע למועד הזה, נדרש תהליך שנעשה גם בממשלה וגם בכנסת.

שגית אפיק: התהליך שנעשה בממשלה הוא התהליך להכנת הצעת חוק תקציב.

שגית אפיק: נכון לעכשיו, אנחנו מדברים על תקציב חד-שנתי, כי כמו שהסברנו בישיבה הקודמת, כדי לעשות תקציב דו-שנתי נדרשים תיקוני חקיקה נוספים שלא נמצאים בפניכם.

שגית אפיק: אז נכון לעכשיו, ככל שאנחנו מדברים על 3 בדצמבר, אנחנו מדברים על תהליך שמתרחש בממשלה להכנת תקציב חד-שנתי.

עודד פורר: אבל התקציב מוכן.

שגית אפיק: ככל שהתקציב אכן מוכן, אז רוב הימים שמופיעים כאן בחוק, וזו החלטה שאתם תצטרכו לקבל – דיברנו על בישיבה בהכנה לקריאה הראשונה – אז רוב הימים להכנת התקציב יצטרכו להיות בכנסת ולא בממשלה.

שגית אפיק: את 100 הימים ניתן לחלק.

שגית אפיק: החלוקה כרגע היא 55 ימים לממשלה ו-45 לכנסת.

שגית אפיק: הממשלה כבר עבר על החוק במובן הזה שב-55 הימים שלה שהסתיימו ב-12 ביולי היא לא הניחה הצעת חוק תקציב.

שגית אפיק: ולכן אפשר לומר שהממשלה כבר קיבלה את מרב הימים, ולחלק את 100 הימים, 40 לממשלה, 60 לכנסת או חלוקה אחרת שנותנת לכנסת מעט יותר ימים מאשר לממשלה.

שגית אפיק: אומרים חברי הכנסת ואמר כאן חבר הכנסת מיקי זוהר: מה יקרה עד הנחת הצעת חוק התקציב, מה יקרה עד המועד שבו הממשלה תאשר את התקציב.

שגית אפיק: נכון לעכשיו, תקציב 2020 פועל בחלוקה של תקציב של 1/12 כשהבסיס ל-1/12 הוא התקציב של 2019, שאני מזכירה שזה היה תקציב דו-שנתי.

שגית אפיק: זאת אומרת שזה תקציב אפילו שמבוסס על תקציב 2018.

שגית אפיק: אומר חבר הכנסת מיקי זוהר ואומרים חברי כנסת אחרים: אם אכן ישנן בעיות, כפי שעלו כאן, לתקציבים נוספים שצריך לחלק אותם, ה-1/12 צריך להתבסס על סכום גבוה יותר.

שגית אפיק: היום ההצמדה שמופיעה בחוק היא ההצמדה למדד המחירים לצרכן, שזה אומר שאין הגדלה של המנה של 1/12.

שגית אפיק: מציע חבר הכנסת מיקי זוהר ואומר: בוא נגדיל את זה ב-5%.

שגית אפיק: למה 5%?

שגית אפיק: זה עניין שאתם יכולים לדון עליו ולהחליט האם - - -

צבי האוזר: טייס אוטומטי.

שגית אפיק: טייס אוטומטי.

שגית אפיק: ההגדלה הזאת של 5% למעשה מוסיפה סכום לאותה מנה של 1/12 שתתחלק בין כל המשרדים, תתחלק ביחס לכל התקציב.

שגית אפיק: ואז נשאלת השאלה: ככל שזה ייעשה לזמן ארוך יותר, אז בעצם ניתן לטעון שמדובר פה במשהו שהוא סמי תחליף תקציב בעצם בסופו של דבר.

שגית אפיק: ולכן אני מציעה אולי לחשוב על מודל של חלוקת התקופות.

קריאה: בדיוק.

שגית אפיק: זאת אומרת, עד אישור התקציב בממשלה אפשר באמת לקבוע איזושהי הגדלה מסוימת שלפיה ימשיכו במשרד האוצר לעבוד לפי 1/12 ויצטרכו לפרט לאילו תחומים הם נותנים, לאילו תוכניות, לאילו פעולות בפני הממשלה, בפני הכנסת.

שגית אפיק: לחשוב על איזשהו מנגנון מהסוג הזה.

שגית אפיק: ממועד אישור תקציב על ידי הממשלה, ה-1/12 יכול להתבסס על הסכומים שמופיעים בתקציב שאישרה הממשלה.

שגית אפיק: זה כבר יעשה גם שינוי סדר עדיפויות נכון יותר בהתאם למה שהממשלה רוצה.

שגית אפיק: זה גם ישנה את הסכומים בהתאמה בצורה נכונה יותר.

שגית אפיק: וזה גם נעשה בעבר, בשנים קודמות.

שגית אפיק: כשהיינו במצב של 1/12 לתקופה ארוכה, החשבת הכללית פעלה כך שמרגע שהובא תקציב בפני הממשלה היא כבר עברה לפעול לפי 1/12, לפי אותו תקציב.

תמר זנדברג: שגית, החלוקה בין הכנסת לממשלה שאת מציעה צריכה להופיע בחוק?

שגית אפיק: איך?

תמר זנדברג: החלוקה שאת מציעה בימים בין הכנסת לממשלה.

מיקי לוי: זו הדרישה של הליכוד.

שגית אפיק: כן.

שגית אפיק: הוא מופיעה בחוק.

שגית אפיק: ולכן אם רוצים לתקן אותה - - -

יצחק פינדרוס: בלי תאריכים.

יצחק פינדרוס: השארנו את זה בלי תאריכים.

שגית אפיק: נכון.

שגית אפיק: היא מופיעה בחוק הקיים.

תמר זנדברג: בחוק הקיים כתוב עד מתי התקציב צריך להגיע לממשלה?

מיקי לוי: כן.

שגית אפיק: עד מתי הוא צריך להגיע לכנסת.

תמר זנדברג: לכנסת?

תמר זנדברג: אה, לפני זה הוא צריך להיות מאושר בממשלה לפי החוק?

יצחק פינדרוס: כן.

שגית אפיק: לא.

שגית אפיק: אני אומרת שאם רוצים לשנות את העניין של 1/12, לפי מה הוא מבוסס, לפי איזה גודל תקציב, כי הגעתם למסקנה שאחרי שהמדינה מתנהלת במשך שמונה לפי 1/12, וזה כבר לא מספיק ורוצים לעשות איזשהו שינוי בעניין הזה, אז אני אומרת:

שגית אפיק: אפשר להבחין בין מצב שבו עד שמאושר תקציב בממשלה לעשות איזושהי הגדלה מסוימת, ומהמועד שבו מאושר תקציב בממשלה, אנחנו כבר יודעים פחות או יותר את הסכומים שלפחות הממשלה חושבת שהיא צריכה לפעול לפיהם, אז היא יכולה גם את 1/12 לעשות לפי הסכומים האלה.

שגית אפיק: כמובן שזה ישאיר את החופש לכנסת לקבל החלטה אחרת כשהיא תאשר את זה.

מיקי לוי: האם ה-5% שהוא ביקש הם 5% גמישים או מחולקים?

שגית אפיק: הם רוחביים.

שגית אפיק: לפי מה שאני מבינה, ברגע שאתה קובע הצמדה, כמו שיש היום הצמדה למדד המחירים לצרכן - - -

מיקי לוי: זה ברור לי.

שגית אפיק: אם הייתה הצמדה למדד, זה אותו דבר.

מיקי לוי: בסדר.

מיקי לוי: זה לא איזה סכום קשיח של הממשלה או דמי כיס של ראש הממשלה.

שגית אפיק: נכון.

שגית אפיק: יחד עם זאת - - -

יצחק פינדרוס: מיקי, אני כן רוצה לומר.

יצחק פינדרוס: כשהיא תסיים, אני רוצה להסביר לו משהו אחד.

אנטאנס שחאדה: מיקי, זה כיסוי עלויות עורכי דין.

שגית אפיק: יחד עם זאת, מן הסתם יצטרכו בממשלה, יצטרך שר האוצר, כשהם עושים את אותה חלוקה של 1/12 ומפעילים אותה, יש סדרי העדיפויות שקבועים היום בחוק איך מחלקים את הכספים האלה.

יצחק פינדרוס: מיקי, אני רוצה אולי לחדד עוד משהו אחד שגם היועצת המשפטית אמרה.

יצחק פינדרוס: אבל אני רוצה לחדד כי זה עלה על ידי כל החברים.

יצחק פינדרוס: עלה על ידי חבר הכנסת קושניר, עלה על ידי חבר הכנסת אחמד טיבי וגם עלה על ידי עוד חברי כנסת.

יצחק פינדרוס: יש נושא שגורם בעצם לסיפור של תוכנית היל"ה, קרב, המקלטים לנשים מוכות, כל הדברים האלה, מה שקרה.

יצחק פינדרוס: מכיוון שזה לא נמצא בבסיס, ב-2019, בהצעת התקציב, אלא זה היה בתיקונים תוך כדי השנה, כשאתה עובד 1/12 אתה עובד על בסיס מה שאושר בספר התקציב.

יצחק פינדרוס: זה גורם בעצם לכל התוכניות האלה ליפול.

יצחק פינדרוס: מה שאני חושב שאני ארצה להציע הוא שוועדת הכספים בעצם תיתן guideline לממשלה באותם 5% שאתה מדבר עליהם או באותה גמישות, שהוא יהיה במסגרת של מה שקרה בפועל ב-2019.

יצחק פינדרוס: ואז זה ייתן לך פתרון לכל הדברים האלה שנפלו: תוכנית קרב, תוכנית היל"ה, מעונות לנשים מוכות, הנושא של בריאות הנפש, נושא הרווחה.

צבי האוזר: הספרייה הלאומית.

צבי האוזר: הספרייה הלאומית.

יצחק פינדרוס: הספרייה הלאומית.

יצחק פינדרוס: כל דבר כזה שקרה בפועל.

יצחק פינדרוס: הרי מה קורה?

יצחק פינדרוס: אנחנו לא רוצים שיוסיפו.

יצחק פינדרוס: אבל כל דבר בפועל ב-2019 בגלל אותה בעיה אתה לא יכול לעשות אותם.

עודד פורר: אז למה לא לקחת?

עודד פורר: מה הבעיה לקחת את תקציב 2019 ולהעביר אותו As is?

אנטאנס שחאדה: אתם מבינים שזה דיון סרק.

יצחק פינדרוס: מסכים איתך.

יצחק פינדרוס: אם הייתי שר האוצר וראש הממשלה, זה בדיוק מה שהייתי עושה בשלב הזה.

יצחק פינדרוס: אבל בסדר גמור.

איתן גינזבורג: אדוני היושב-ראש, אדוני היושב-ראש - - -

קריאות: - - -

יצחק פינדרוס: אתה תקבל כבר את זכות הדיבור.

יצחק פינדרוס: חבר הכנסת שחאדה.

מיקי לוי: לא.

מיקי לוי: מה?

מיקי לוי: אמרתי רק סעיף אחד.

יצחק פינדרוס: אני אתן לחבר הכנסת שחאדה, ומייד אחריו.

מיקי לוי: אדוני, אדוני, אדוני.

יצחק פינדרוס: כן.

מיקי לוי: אני אמרתי רק סעיף אחד.

מיקי לוי: ולטובת הכלל ביקשתי שהיועצת המשפטית תסביר.

מיקי לוי: אתה יודע, אני עוד לא הספיק לדבר.

מיקי לוי: הלאה.

יצחק פינדרוס: עוד לא הספקת לדבר, מיקי?

יצחק פינדרוס: טוב, אז בוא תנסה.

מיקי לוי: אני כמובן מבקש טענת נושא חדש.

צבי האוזר: אדוני היושב-ראש, גם אני מעוניין בהערה.

מיקי לוי: הסעיף הבא, אני מבקש - - -

יצחק פינדרוס: נושא חדש על מה?

מיקי לוי: מה?

יצחק פינדרוס: על מה?

מיקי לוי: מה?

מיקי לוי: מכניסים כאן שינויים מהותיים במקציב, בחוק.

יצחק פינדרוס: אני אומר שוב, בוא.

יצחק פינדרוס: מה שמיקי אמר זה בסדר.

עודד פורר: - - - טענת הנושא החדש.

יצחק פינדרוס: אני אומר:

יצחק פינדרוס: האם אתה מקבל את ההצעה, מה שאני הצעתי והיועצת המשפטית, שאנחנו נכניס?

יצחק פינדרוס: דבר אחד, לא נפתח את זה לגמישות.

יצחק פינדרוס: נכתוב שהממשלה תפעל ב-100 הימים האלה במסגרת הטייס האוטומטי.

מיקי לוי: זה נושא חדש, אדוני, שלא יהיו אי הבנות.

מיקי לוי: זה נושא חדש.

יצחק פינדרוס: נושא חדש.

יצחק פינדרוס: הבנתי את הערתך.

יצחק פינדרוס: הלאה.

מיקי לוי: חד-משמעי.

מיקי לוי: אני מבקש עוד ייעוץ משפטי.

יצחק פינדרוס: זאת אומרת אתה רוצה שלא יהיו תוכניות היל"ה כי זה נושא חדש.

יצחק פינדרוס: בסדר גמור.

יצחק פינדרוס: קיבלתי את מה שאמרת.

מיקי לוי: אני עוד פעם מבקש ייעוץ משפטי.

מיקי לוי: גברתי היועצת המשפטית, נכון שמכניסים נושאים חדשים.

מיקי לוי: אבל נראה לי שהבקשה לדחיית התקציב ב-100 ימים, כפי שמופיע בתחילת הדרך על ידי חבר הכנסת האוזר, להכניס מין בשאינו מינו, נראה לי תלוש מהמציאות.

יצחק פינדרוס: איך אתה פועל ב-100 הימים האלה?

יצחק פינדרוס: לא הבנתי.

מיקי לוי: לא.

יצחק פינדרוס: טוב, הבנתי.

יצחק פינדרוס: בוא,מיקי, תסיים את דברייך.

יצחק פינדרוס: בסדר גמור.

מיקי לוי: לא.

מיקי לוי: שמעתי אותי?

מיקי לוי: בבקשה.

שגית אפיק: לא.

שגית אפיק: עוד פעם.

מיקי לוי: עוד פעם.

יצחק פינדרוס: כן.

יצחק פינדרוס: שמענו.

יצחק פינדרוס: היא טוענת שזה - - - הלאה.

מיקי לוי: נכון שיש כאן נושאים חדשים, אבל נראה לי לא הגיוני ואף תלוש מן המציאות ששורה אחת שהופיע בחוק שהגיש חבר הכנסת האוזר על דחייה של 100 ימים, לצורך העניין, נשנה את הזה וניתן תאריך מדויק.

מיקי לוי: מכניסים כאן מיליון סעיפים.

יצחק פינדרוס: לא, לא.

יצחק פינדרוס: אני מדבר על שני סעיפים.

מיקי לוי: לא.

מיקי לוי: יש עוד סעיפים נוספים.

יצחק פינדרוס: לא.

מיקי לוי: לא שמעת את הליכוד?

יצחק פינדרוס: שמעתי.

מיקי לוי: לציונות הדתית - - -

יצחק פינדרוס: אבל, מיקי, הצעתי לך הצעה.

מיקי לוי: לבית היהודי אפילו.

מיקי לוי: בצלאל, הוא גונב לך את המצביעים.

יצחק פינדרוס: מיקי, אבל הצעתי לך הצעה.

מיקי לוי: אז רק מבקש אם זה נראה נורמלי.

יצחק פינדרוס: אם זה נראה הארבעה הסעיפים האלה, אני מסכים איתך.

מיקי לוי: לא.

מיקי לוי: אני מבקש את הייעוץ אם זה נראה נורמלי.

יצחק פינדרוס: בסדר גמור.

יצחק פינדרוס: לא.

יצחק פינדרוס: נראה נורמלי.

יצחק פינדרוס: הלאה.

מיקי לוי: היא לא פסיכיאטרית, אבל היא יועצת המשפטית.

שגית אפיק: אתה רוצה שאני אענה?

שגית אפיק: תראה, אין ספק - - -

קריאה: לא, אבל היא - - -

מיקי לוי: רגע, רגע, אני רוצה.

מיקי לוי: לא.

מיקי לוי: זה חי.

יצחק פינדרוס: אני אעלה בסוף.

יצחק פינדרוס: הבנתי.

מיקי לוי: אדוני היושב-ראש, זה טוב, זה חי.

מיקי לוי: ואני מבקש - - -

יצחק פינדרוס: לא, לא.

יצחק פינדרוס: מיקי, אני מנהל את הוועדה.

מיקי לוי: אני יכול לבקש אותך שהיא תענה?

יצחק פינדרוס: אחר כך.

יצחק פינדרוס: היא תענה אחר כך.

יצחק פינדרוס: תן לעוד חברים לדברים.

מיקי לוי: טוב.

מיקי לוי: רק תרשמי את זה, בבקשה.

יצחק פינדרוס: נרשם.

יצחק פינדרוס: כן.

שגית אפיק: אני אענה על זה.

מיקי לוי: אני הגשתי בצורה מסודרת כבר 100 הסתייגויות.

יצחק פינדרוס: 100?

יצחק פינדרוס: הייתי בטוח 500.

מיקי לוי: כן.

מיקי לוי: היום בגלל מה שעשיתם פה אני כנראה לא אחזור בי.

מיקי לוי: אני רוצה להעיר את עיניכם שהבקשות האלה עולות פי ארבעה וחצי מבחירות חדשות.

מיקי לוי: 21.5 מיליארד שקל.

מיקי לוי: זה התוספת המבוקשת.

מיקי לוי: כסף קטן, ללא הבחנה.

מיקי לוי: 21 מיליארד שקל.

מיקי לוי: ואני מבקש לדעת אם חבר הכנסת הגיש את ההסתייגויות בכתב, כי אני מבקש אותן בכתב.

מיקי לוי: אני לא מוכן לדון בדברים כאלה מהותיים ככה בעל-פה.

מיקי לוי: אני מבקש בכתב כדי לקחת אותן, לבחון אותן, לחשוב.

מיקי לוי: זה התנאי המרכזי שלנו, כי אי-אפשר להגיד דברים כאלה כבדים בעל-פה.

יצחק פינדרוס: מסכים.

עודד פורר: אגב, גם - - -

יצחק פינדרוס: עודד, עודד, תן לו לסיים.

עודד פורר: מאיתנו ביקשו להגיש את ההסתייגויות בכתב עד תשע וחצי.

עודד פורר: מיקי זוהר הגיש את ההסתייגויות שלו עד תשע וחצי?

איתן גינזבורג: עד תשע וחצי.

איתן גינזבורג: בוודאי.

איתן גינזבורג: לא.

איתן גינזבורג: לא אלה.

עודד פורר: מה זה "לא אלה"?

מיקי לוי: לא.

מיקי לוי: אם הוא לא הגיש עד 21:00 לא ניתן לקבל אותן.

אנטאנס שחאדה: - - -

יצחק פינדרוס: בסדר גמור.

יצחק פינדרוס: הבנו.

איתן גינזבורג: אבל זה הקטע.

איתן גינזבורג: יש פה דיון שלם על אמירה שמישהו אמר.

יצחק פינדרוס: שמעתי.

יצחק פינדרוס: בוא, מיקי, אנחנו לא דנים על זה.

יצחק פינדרוס: אנחנו לא דנים על זה כמו שאני לא דן כרגע על 100 ההסתייגויות שלך.

יצחק פינדרוס: הבנתי.

מיקי לוי: אתה יודע, חבר הכנסת גינזבורג, כשאין לך דבר מהותי להגיד, אתה אומר: ל"ג בעומר.

יצחק פינדרוס: מיקי, אני לא דן כרגע גם על 100 ההסתייגויות שלך.

יצחק פינדרוס: הבנתי.

מיקי לוי: אני מבקש לדעת: האם ההסתייגויות האלה, שהן מהותיות, הגיעו אתמול בכתב?

יצחק פינדרוס: כשהן יעלו להצבעה, נדבר.

יצחק פינדרוס: הבנתי.

מיקי לוי: כי זה הנוהל.

מיקי לוי: אם לא , נצטרך להמתין עוד 24 שעות.

יצחק פינדרוס: יכול להיות.

יצחק פינדרוס: יש סיכוי סביר.

יצחק פינדרוס: אם אנחנו נרצה להכניס את ההסתייגויות האלה לחוק, יכול להיות שנמתין 24 שעות.

מיקי לוי: רגע, רגע, אדוני, רגע.

יצחק פינדרוס: נו, מיקי.

מיקי לוי: עכשיו, אני אומר לך שהדרישות האלה הן חרפה לבית הזה.

מיקי לוי: - - - מהקואליציה, אגב, של הליכוד, של כחול לבן, שלא מסתדרים אחד עם השני.

מיקי לוי: זה שוד לאור היום.

מיקי לוי: מבקשה לדחות תקציב ב-100 יום, שגם אני לא מבין למה לא עשו אותו, כי הוא היה מוכן באוצר, בגלל ויכוח בין שני ילדים קטנים.

מיקי לוי: זה אוחז בצווארו של זה.

רם שפע: תגיד, מיקי, יש לכם איזושהי אחריות?

מיקי לוי: אל תפריע לי.

רם שפע: איזה אחריות יש לך?

מיקי לוי: אל תפריע לי.

מיקי לוי: אל תפריע לי.

מיקי לוי: אני לא מפריע לך.

רם שפע: אתה מצביע בעד - - -

מיקי לוי: אל תפריע לי.

מיקי לוי: אל תבלבל את המוח: אתה בעד - - -

יצחק פינדרוס: רם, רם, אני אתן לך זכות דיבור.

יצחק פינדרוס: רם, תאפשר לו קודם.

יצחק פינדרוס: כל אחד ידבר בתורו.

מיקי לוי: אני אומר לכם כבר חודשיים: תביאו תקציב.

מיקי לוי: מה לא ברור.

מיקי לוי: אני נגד.

מיקי לוי: תביאו תקציב.

מיקי לוי: אמרנו את זה ברדיו.

מיקי לוי: תביאו תקציב.

רם שפע: אתה נגד או בעד הצעת החוק?

רם שפע: מה הצבעת?

מיקי לוי: אתם חרפה.

מיקי לוי: אתה יודע מה זה חרפה.

קטי קטרין שטרית: אבל, מיקי, מביאים תקציב.

קטי קטרין שטרית: זה מפריע לכם - - -

יצחק פינדרוס: מיקי.

מיקי לוי: אבל תקשיבי.

יצחק פינדרוס: מיקי, מיקי, בוא, תפסיק את הפינג-פונג הזה.

מיקי לוי: לסיום משפט אחרון.

יצחק פינדרוס: תגיד את מה שיש לך לומר.

יצחק פינדרוס: משפט אחרון.

עודד פורר: - - -

יצחק פינדרוס: קטי, קטי ועודד.

יצחק פינדרוס: משפט אחרון, מיקי, ואנחנו מתקדמים.

מיקי לוי: זה שוד של עוד 21 מיליארד שקל.

קטי קטרין שטרית: מפריע לכם - - -

יצחק פינדרוס: קטי.

מיקי לוי: משפט אחרון.

מיקי לוי: אבל קטי מפריעה לי.

יצחק פינדרוס: אז תסיים את המשפט.

עודד פורר: תתחיל מהתחלה, מיקי.

יצחק פינדרוס: תסיים את המשפט.

מיקי לוי: זוהי חרפה.

עודד פורר: מיקי, תתחיל מהתחלה.

יצחק פינדרוס: עודד, תודה רבה על העזרה.

מיקי לוי: התוספות האלה הן חרפה לבית הזה.

אלכס קושניר: - - - הייחודית שלנו, עודד.

יצחק פינדרוס: אני מעריך את זה, חבר הכנסת קושניר.

מיקי לוי: למה דווקא לי מפריעים?

יצחק פינדרוס: היחסים בין האופוזיציה אני חושב שהם גם לא כאלה טובים כמו בקואליציה.

מיקי לוי: הדרישות האלה הן חרפה לבית הזה.

מיקי לוי: אין לי מילה אחרת להגיד.

מיקי לוי: התוספות האלה, זה שלא הצליחו לעשות תקציב עד עכשיו, שלושה חודשים, אף אחד לא הפריע להם.

מיקי לוי: שמעת כאן את חבריי, חברי האופוזיציה שאומרים: תביאו תקציב, נתמוך.

מיקי לוי: לא טוב בחירות לעת הזו למדינת ישראל.

מיקי לוי: אלא מה?

מיקי לוי: הם עסוקים בריבים קטנים.

מיקי לוי: תודה.

יצחק פינדרוס: תודה רבה.

יצחק פינדרוס: צריך לצאת יושב-ראש ועדת הכנסת, אז איתן.

איתן גינזבורג: תודה רבה, אדוני היושב-ראש.

איתן גינזבורג: יש פשוט דיון בכנסת.

איתן גינזבורג: אז תודה על הזמן.

איתן גינזבורג: אני חושב שהדיון פה הוא קצת מבולבל.

איתן גינזבורג: מכיוון שאנחנו התכנסו כדי לדון בהצעת חוק לתיקון התפזרות הכנסת בשל אי העברת חוק התקציב.

איתן גינזבורג: לא התכנסנו כדי לדון בתקציב חלופי של מישהו שמבקש להעלות עכשיו, ברגע האחרון, כשזה לא מתואם עם אף אחד.

עודד פורר: אבל זה מה שאמר יושב-ראש הקואליציה.

איתן גינזבורג: שנייה, רגע.

איתן גינזבורג: אני מבקש.

עודד פורר: - - -

איתן גינזבורג: אבל לא הפרעתי לך.

איתן גינזבורג: אני אומר את דעתי.

יצחק פינדרוס: לא.

יצחק פינדרוס: כמו שלא נתתי להפריע לכם, אני לא אתן להפריע לו.

איתן גינזבורג: ואני גם מתנגד למה שאמר יושב-ראש הקואליציה.

עודד פורר: - - -

איתן גינזבורג: יושב-ראש הקואליציה אמר דברים שלא מתואמים.

יצחק פינדרוס: אני לא אאפשר את הפינג-פונג הזה.

יצחק פינדרוס: די.

איתן גינזבורג: יושב-ראש הקואליציה אמר דברים שהם לא על דעת הקואליציה, אלא את דעתו האישית.

קריאה: נכון.

איתן גינזבורג: וההסתייגויות שהוא העלה אותן, אני לא רואה אותן על הכתב.

קריאה: יש לו הסתייגויות- - -

איתן גינזבורג: שנייה, רגע.

איתן גינזבורג: אי-אפשר.

איתן גינזבורג: ההסתייגויות שהוא העלה אותן היו אמורות להיות מונחות עד שעה 09:30.

איתן גינזבורג: לא הונחו כאלה.

איתן גינזבורג: אז אי-אפשר להגיש הסתייגויות נוספות.

איתן גינזבורג: ואם יש פה איזה רצון כלשהו של סיעות כלשהן להביא עכשיו תקציב חלופי, תקציב נוסף דרך פיצול חוק זה לא דבר שמקובל בלי שהדבר הזה ייעשה בתיאום.

איתן גינזבורג: אנחנו פה, כולם, אני חושב, שותפים לעובדה שהכנסת לא צריכה להתפזר.

עודד פורר: חד-משמעית.

איתן גינזבורג: ואם הכנסת לא צריכה להתפזר, יש היום רק דרך אחת לעשות את זה.

איתן גינזבורג: לא.

איתן גינזבורג: אי-אפשר להעביר תקציב בשבוע, שלא יבלבלו את הציבור.

איתן גינזבורג: אפשר רק לעשות דבר אחד: להעביר היום במליאה או לכל המאוחר עד יום שני את הצעת החוק של צביקה האוזר, שדוחה את התקופה ל-100 ימים - - -

מיקי לוי: כפי שהיא.

מיקי לוי: כפי שהיא.

איתן גינזבורג: אתה לא תפריע לי.

יצחק פינדרוס: מיקי, מיקי.

איתן גינזבורג: שמעבירה את התקופה ל-100 יום, עד ה-3 בדצמבר.

איתן גינזבורג: זה הא ותו לא.

יצחק פינדרוס: טוב.

יצחק פינדרוס: תודה.

איתן גינזבורג: כל דבר אחר הוא דבר שמנסה לקעקע את כל הסיפור הזה ומוביל את כולם לבחירות.

יצחק פינדרוס: דבריך ברורים.

יצחק פינדרוס: חבר הכנסת שחאדה.

מיקי לוי: אני תומך.

יצחק פינדרוס: אני עוד רגע אציע הצעה איך לסיים את העניין הזה.

אנטאנס שחאדה: אדוני היושב-ראש - - -

יצחק פינדרוס: אנחנו בינתיים עוד לא דנים על החוק.

יצחק פינדרוס: דנים פה על הצעות.

עודד פורר: מיקי, במה אתה תומך?

עודד פורר: בלדחות את התקציב ב-100 יום?

עודד פורר: תעבירו תקציב.

יצחק פינדרוס: עודד, עודד, תן לחבר הכנסת שחאדה.

יצחק פינדרוס: אתם באותה אופוזיציה.

יצחק פינדרוס: תכבד אותו.

יצחק פינדרוס: תן לו לדבר.

איתן גינזבורג: גם כחול לבן תשקול לראות את הדברים האלה כנושא חדש אם הדברים יעלו.

אנטאנס שחאדה: אדוני היושב-ראש, שוב, רוח הדברים - - -

בצלאל סמוטריץ': איתן, אתה יכול להפיל את זה בכנסת כנושא חדש.

בצלאל סמוטריץ': אבל אני חושב שאתה טועה.

יצחק פינדרוס: כן, כן.

יצחק פינדרוס: עוד רגע אנחנו נגיע.

יצחק פינדרוס: אני אציע הצעה.

יצחק פינדרוס: זה בסדר.

יצחק פינדרוס: בוא, בצלאל, תן לחבר הכנסת שחאדה לדבר.

בצלאל סמוטריץ': - - -

יצחק פינדרוס: רבותיי, רבותיי, אני רוצה לעצור.

יצחק פינדרוס: רגע, רגע, חבר הכנסת סמוטריץ' וחבר הכנסת איתן - - -

קריאה: סמוטריץ', כולל משאל העם.

יצחק פינדרוס: אני רוצה לומר אולי משפט אחד על הנושא הזה.

יצחק פינדרוס: אנחנו בינתיים נמצאים פה כבר שלושת רביעי שעה, זה אומר 75% מהדיון, ועוד לא דיברנו על החוק.

יצחק פינדרוס: בחוק אנחנו צריכים לדון על מספר הימים שאנחנו נותנים לממשלה ועל מספר הימים שהכנסת צריכה, אנחנו נותנים לכנסת.

מרב מיכאלי: מה יש לדון?

מרב מיכאלי: אתם שמים 80 הסתייגויות על ימים שונים.

מרב מיכאלי: מה זה משנה?

יצחק פינדרוס: זה הנושא המרכזי שאמור להיות בדיון.

יצחק פינדרוס: 75% מהדין בוזבז על הצהרה של יושב-ראש הקואליציה שאני מכבד אותו מאוד.

יצחק פינדרוס: אז א', כמו שאמרתי למיקי לוי מקודם, אני רוצה להציע על דעת הוועדה כולה, בסדר?

יצחק פינדרוס: לא ייכנסו שום סעיפים לתוך החוק הזה.

יצחק פינדרוס: כן ייכנס סעיף אחד שיגדיר מה הממשלה עושה בימים האלה בגלל אותם דברים שהעלו כל חברי הכנסת, כולם, כל חברי ועדת הכספים, על הנושא של הגמישות הממשלתית המינימלית.

יצחק פינדרוס: אני לא מדבר על תקציב חדש, אני לא מדבר על תקציב של העברה.

יצחק פינדרוס: הממשלה צריכה לתפקד.

יצחק פינדרוס: גם אם ניתן לה 60, היא צריכה לתפקד.

יצחק פינדרוס: אנחנו בראשון בספטמבר בעוד שבוע - -

צבי האוזר: בהינתן זמן של תקציב.

יצחק פינדרוס: - - יש מעונות לנשים מוכות שנסגרות.

יצחק פינדרוס: יש תוכניות היל"ה שנופלות.

יצחק פינדרוס: יש תוכנית קרב שנופלת.

יצחק פינדרוס: יש אין-ספור תוכניות שעלו פה.

יצחק פינדרוס: יש את הסיפור שהעלה חבר הכנסת קושניר.

צבי האוזר: הספרייה הלאומית.

צבי האוזר: הספרייה הלאומית.

יצחק פינדרוס: יש את מה שצביקה האוזר אומר על הספרייה הלאומית.

יצחק פינדרוס: נצטרך יחד עם האוצר, יחד עם כל חברי הוועדה, להגיע לנוסחה מוסכמת איך הממשלה דבר ראשון פועלת ב-100 האלה כי לא היה דבר כזה, שתקציב לא אושר עד סוף השנה בצורה כזאת מוזרה כשתקציב 2019, עוד פעם, היה תקציב כנראה דו-שנתי.

יצחק פינדרוס: ולכן עמדנו בסיטואציה מאוד מוזרה.

יצחק פינדרוס: לכן אני אומר שאנחנו נצטרך להגיע להסכמה על סעיף ובלי – את כל הרשימה הזאת, מקובל עליי.

יצחק פינדרוס: אני לא יודע אם זה נושא חדש או לא נושא חדש.

יצחק פינדרוס: זה לא הגיוני להכניס לתוך סעיף אחד של צביקה האוזר את הסעיפים האלה.

יצחק פינדרוס: אני חושב שזה מקובל על כל חברי הוועדה פחות או יותר.

יצחק פינדרוס: אולי יש אחד שלא מסכים.

אנטאנס שחאדה: לא בהכרח.

אנטאנס שחאדה: בואו נדבר על זה.

יצחק פינדרוס: ולכן אני כרגע רוצה, הדוברים, בואו נתמקד בדיון כמה ימים אנחנו נותנים לממשלה, כמה ימים אנחנו נותנים לכנסת.

יצחק פינדרוס: ועל בסיס זה אנחנו נקדם את הדיון.

איתן גינזבורג: מתי אתם מתכוונים להצביע?

יצחק פינדרוס: מה?

איתן גינזבורג: מתי תהיה ההצבעה?

איתן גינזבורג: אני רוצה לדעת.

יצחק פינדרוס: או יותר מאחור היום, כי אנחנו נצטרך להגיע להסכמה גם עם האוצר על הנוסחה הזאת.

איתן גינזבורג: לא.

איתן גינזבורג: מתי?

איתן גינזבורג: ב-11:00 יש מליאה.

יצחק פינדרוס: לא יהיה לפני תחילת המליאה בגלל שעל דעת כל חברי הוועדה צריך גם פתרון ל-100 ימים האלה.

יצחק פינדרוס: אני לא חושב שיש ויכוח על זה, ועל דבר הזה צריך להגיע להסכמה עם משרד המשפטים, עם משרד האוצר ועם חברי הוועדה.

איתן גינזבורג: חבל שכורכים דבר בדבר.

יצחק פינדרוס: לא כורכים.

יצחק פינדרוס: כשאתה נותן דחייה אתה חייב לתת פתרון.

איתן גינזבורג: ואני תומך בתוכנית היל"ה, בתוכנית קרב, אני תומך בכל הדברים.

איתן גינזבורג: לא יכול להיות – אי-אפשר לכרוך את אי פיזור הכנסת בדברים האלה.

יצחק פינדרוס: אין בעיה.

יצחק פינדרוס: תודה.

איתן גינזבורג: - - - עד שיובילו לבחירות.

יצחק פינדרוס: דעתך נשמעה.

יצחק פינדרוס: אנחנו נדון עליה.

יצחק פינדרוס: כן, חבר הכנסת שחאדה.

יצחק פינדרוס: בצלאל, אני אתן לך את זכות הדיבור.

אנטאנס שחאדה: אנחנו כעקרון לא נזיל דמעה אם הממשלה הזאת תיפול ונלך לבחירות.

אנטאנס שחאדה: זה יהיה רק טוב.

אנטאנס שחאדה: אם נחליף את נתניהו ואת הממשלה הזאת ואת המשטר הזה שבעצם מתיימר והורס הן בהיבט הפוליטי עם המשך הכיבוש והן בגזענות ואפליה כלפי האזרחים הערבים.

אנטאנס שחאדה: אבל לגופו של העניין, אני רואה שמדובר פה בסופו של דבר בהתגוששות ובשבירת עצמות בין שני המחנות בתוך הממשלה, ובתוך זה מי שמשלם את המחיר זה רשויות מקומיות שחסרים להן תקציבים כמו אוויר לנשימה.

אנטאנס שחאדה: הן כבר כמה חודשים נחנקות בטיפול במשבר הקורונה, במיוחד ברשויות המקומיות הערביות.

אנטאנס שחאדה: יש מצוקת אזור התעשייה שלא מוקמים ויש תוכניות שלא יושמו.

אנטאנס שחאדה: בזה צריך לטפל ולהוסיף לאכוף.

אנטאנס שחאדה: צריך לטפל ולהקים אזור תיירות.

אנטאנס שחאדה: עכשיו מדברים על תיירות פנים.

אנטאנס שחאדה: תלכו לבקר ביישובים ערבים בצפון.

אנטאנס שחאדה: אין להם תשתית לקלוט ולקבל תיירות פנים, כדי שלפחות משהו במקום התיירות הנכנסת שכמעט מבוטלת בתקופה הזאת.

אנטאנס שחאדה: אנחנו צריכים תוכנית חירום לפיתוח הכלכלה הערבית.

אנטאנס שחאדה: וזה לא נמצא וזה נדחה.

אנטאנס שחאדה: עד כה אין מנהל לרשות לפיתוח הכלכלי ואין תקציבים ואין אפילו יישום של רוב או חלק גדול מסעיפי תוכנית 922.

אנטאנס שחאדה: ויש עדיין את הנושא הכאוב שאנחנו כל הזמן מדברים עליו, זה דמי אבטלה וחל"ת לצעירים מתחת לגיל 20, שעם כל המיליארדים שבסופו של דבר מדובר על סכום זעום, בין 10 ל-15 מיליון שקל, כדי לתת לצעירים האלה שרובם סטודנטים ועובדים, משלמים מס הכנסה וביטוח לאומי, אבל בגלל שהם ערבים, לא מקבלים את דמי החל"ת או אבטלה שמגיעים להם.

אנטאנס שחאדה: אנחנו לסיכום, אדוני היושב-ראש, עוד פעם ממש לא נזיל דמעה אם הממשלה הזאת תסיים את ימיה ונלך לבחירות.

אנטאנס שחאדה: תודה רבה.

יצחק פינדרוס: תודה רבה.

יצחק פינדרוס: חבר הכנסת רם שפע יצא.

צבי האוזר: אני רשום, כן?

יצחק פינדרוס: איפה רם שפע?

עאידה תומא סלימאן: תודה.

עאידה תומא סלימאן: אני?

יצחק פינדרוס: כן, כן את.

עאידה תומא סלימאן: אני חושבת שכולם כבר מבינים שבקואליציה הזו כנראה עלו על אוטובוס שדוהר על אוטוסטרדה, ולכל אחד מהנוסעים בתוכו יש מטרה להגיע למקום אחר.

עאידה תומא סלימאן: רק לא בדקו לפני שעלו לאוטובוס הזה לאן האוטובוס מגיע.

עאידה תומא סלימאן: ועכשיו, כשהבינו שזה לא מתאים למטרות שלהם, כל אחד מחפש איזשהו אקזיט באוטוסטרדה.

עאידה תומא סלימאן: כל אחד מחפש איך אפשר לרדת מהנסיעה הזו וגם לא לצאת אשם בזה שהוא הפיל את הממשלה.

יצחק פינדרוס: השפות הרשמיות בכנסת הן עברית וערבית.

יצחק פינדרוס: אקזיט זה לא השפה הרשמית.

עאידה תומא סלימאן: מה?

יצחק פינדרוס: השפות הרשמיות בכנסת הן עברית וערבית, ולכן אקזיט זה חלק מהשפות הרשמיות בכנסת.

עאידה תומא סלימאן: יכול להיות.

עאידה תומא סלימאן: אבל עד כמה שידוע לי, הרבה מהמילים הלועזיות משתמשים בהן.

עאידה תומא סלימאן: כנראה שאתה לא אוהב את הרעיון של אקזיט.

עאידה תומא סלימאן: בגלל זה, זה קומם אותך.

עאידה תומא סלימאן: אני חושבת שהגיע הזמן להבין שלצערי הרב לוקחים לא רק את הציבור כולו, אלא גם את תקציב המדינה כבת ערובה לרצונות של הקואליציה הזו.

עאידה תומא סלימאן: עכשיו, אנחנו כל פעם פתאום יש לנו תקציב בשיטת הסלאמי, שאף אחד מאיתנו לא יודע כשיגמרו את העבודה על התקציב איך זה יגיע לכנסת, איך זה יראה.

עאידה תומא סלימאן: כי בינתיים גוזרים עוד תחום ועוד תחום ועושים תיקון למשק המדינה ואומרים לנו: תנו לנו כדי שנטפל בקורונה כאשר באמת כבר חותכים בבשר החי.

עאידה תומא סלימאן: לוקחים מהתקציב הבסיסי שהיה אמור להיות בסיסי וללכת לפיו, וכל מה שנכנס יהיה על חשבון הקורונה.

עאידה תומא סלימאן: אי-אפשר לדבר כשהממשלה מטפלת בקורונה וסוגרת את פרויקט היל"ה.

עאידה תומא סלימאן: אי-אפשר לדבר כשמבינים את הבעיות שיוצרת הקורונה ולא מפתחים תוכניות של הכשרה מקצועית אמיתית ושל הטבות מקצועיות אמיתיות.

עאידה תומא סלימאן: אנחנו נגיע אחרי 100 ימים, אם נגיע, כי בסופו של דבר יכול להיות שאנחנו רק עושים הנשמה מלאכותית לממשלה הזו.

עאידה תומא סלימאן: ועוד 10 ימים, עוד 20 ימים, עוד חודש ממילא הממשלה תתפרק.

עאידה תומא סלימאן: אנחנו כמובן –אני מצטרפת למה שאמר חבר הכנסת אנטאנס שחאדה – לא נזיל דמעה אם הממשלה הזו תתפרק.

עאידה תומא סלימאן: אבל כן כולם נבכה בכי מר כאשר נישאר במצב שיש בו ציבור גדול של מובטלים, ציבור של נוער במצוקה שמסתובב ברחובות, נשים מוכות שאין להן לאן ללכת ותוכנית חינוכית שאין בה חינוך.

עאידה תומא סלימאן: זה המצב שאליו נגיע.

עאידה תומא סלימאן: אני חושבת שמה שקרה וההצגה שעשה יושב-ראש הקואליציה מבזה את כולנו.

יצחק פינדרוס: תודה.

עאידה תומא סלימאן: להגיע ברגע האחרון ולהתחיל להתנות דברים כאלה – אז אוקיי, רוצים לפתוח את הכול, בואו נפתח את הכול.

יצחק פינדרוס: תודה.

עאידה תומא סלימאן: רוצים תוכנית היל"ה, רוצים קרב.

עאידה תומא סלימאן: אנחנו מגישים הסתייגויות גם כן בעניין מקלטי נשים ותוכניות לנערות במצוקה.

עאידה תומא סלימאן: ואני מבקשת גם כן ומצטרפת לנושא חדש, לבקשה לנושא חדש.

יצחק פינדרוס: תודה.

יצחק פינדרוס: חבר הכנסת בצלאל סמוטריץ'.

בצלאל סמוטריץ': אדוני היושב-ראש, יש שני צירים.

בצלאל סמוטריץ': יש את הציר של מדינת ישראל ואזרחיה ויש את הציר הפוליטי.

בצלאל סמוטריץ': יש לי המון מה לומר על הציר הפוליטי.

בצלאל סמוטריץ': אני חושב שהעובדה, עם כל הרצון הטוב של חבר הכנסת האוזר, כשאנחנו מגיעים שבו עד היום אין תקציב ודוחים, ודוחים, ודוחים.

בצלאל סמוטריץ': זאת בושה וחרפה.

בצלאל סמוטריץ': זה חוסר אחריות של שני המנהיגים שהיו אמורים להשים בצד את השיקולים הפוליטיים, לשים את האינטרסים של מדינת ישראל מול העיניים.

בצלאל סמוטריץ': אני אומר כחבר אופוזיציה.

בצלאל סמוטריץ': אני רוצה תקציב, תכף אני אגיד אפילו תקציב דו-שנתי, למרות שאני אמור לרצות שהממשלה תיפול.

בצלאל סמוטריץ': אני חושב שזה רע מאוד למדינת ישראל ולאזרחיה.

בצלאל סמוטריץ': המדינה לא יכולה לתפקד כל כך הרבה חודשים בלי תקציב.

בצלאל סמוטריץ': איפה הבעיה שלי עכשיו עם הדחייה הזאת?

בצלאל סמוטריץ': שמכיוון שהמדינה לא מתנהלת בלי תקציב.

בצלאל סמוטריץ': אז עכשיו אתם בסך הכול דוחים, אתם מעמיקים את הבעיה של התנהלות המדינה.

בצלאל סמוטריץ': וכל מה שדובר כאן – היל"ה וקרב, החמ"ד והישיבות ומעון לנשים מוכות, הספרייה הלאומית – מה הם יעשו ב-100 הימים האלה?

בצלאל סמוטריץ': לכן אני דווקא חושב שהכיוון שמתחיל להתקדם כאן עכשיו, שבא ואומר: מצד אחד, אנחנו ניתן את ה-100 הימים האלה כי אנחנו לא רוצים בחירות, כי זה רע למדינת ישראל ללכת באמצע המשבר הנורא והאיום הזה לבחירות; ומצד שני, כן לאפשר למדינה להתנהל בצורה סבירה ב-100 הימים האלה.

בצלאל סמוטריץ': קרי, אנחנו נגדיל את המסגרת של 1/12.

בצלאל סמוטריץ': ואני מאוד מתחבר למה שאתה אמרת, אדוני היושב-ראש.

בצלאל סמוטריץ': לא לתת לממשלה לעשות עם זה מה שהיא רוצה.

בצלאל סמוטריץ': ללכת למה שהיה במשרדי הממשלה ב-2019 על שינויו.

בצלאל סמוטריץ': אתה דיברת קודם על הפער בין הבסיס לבין על שינויו.

בצלאל סמוטריץ': וזה יפתור.

בצלאל סמוטריץ': אני אומר לחברי הזאת, קואליציה ואופוזיציה.

בצלאל סמוטריץ': אם אתם רוצים לקחת כמה שעות ולשבת מול האוצר, באמת לראות, כל אחד יגיד את הדברים שכואבים לו.

בצלאל סמוטריץ': הרי אף אחד מאיתנו לא בא עכשיו עם רעיון חדש.

בצלאל סמוטריץ': כולנו באים עם דברים שתפקדו בעבר ולא מתפקדים עכשיו, מכיוון שאין לנו תקציב לשנת 2020.

בצלאל סמוטריץ': ללכת למה שהיה ב-2019 - -

קריאה: תוך יומיים הם יכולים לעשות.

בצלאל סמוטריץ': - - לראות שאנחנו מאפשרים לדבר הזה להימשך.

בצלאל סמוטריץ': ואז, שוב בכאב לי, אני חושב שזה נורא ואיום, העובדה שאתם לא מסוגלים להסכים על תקציב כאן ועכשיו, אבל לפחות זה הרע במיעוטו.

בצלאל סמוטריץ': אם אנחנו יודעים בתקופה של הדחייה הזו אפשר לפתוח שנת לימודים בראשון בספטמבר, הספרייה הלאומית לא נסגרת, הנשים מוכות לא נסגרות, המועדונים שהלן, והתוכנית של 360 לנוער במצוקה במשרד הבט"פ, כל התוכניות החברתיות שם - - -

הילה שי וזאן: בצלאל, הכול חשוב וראוי.

הילה שי וזאן: מה קשור עכשיו?

בצלאל סמוטריץ': אני מסביר.

בצלאל סמוטריץ': כי אני לא מוכן להצביע בעד דחייה של 100 יום אם ב-100 הימים האלה אנשים מתים.

הילה שי וזאן: נו.

הילה שי וזאן: באמת.

הילה שי וזאן: כולנו בעד התוכניות האלה.

הילה שי וזאן: זה לא קשור.

בצלאל סמוטריץ': אני אומר לך את זה, צביקה, כמי שיזם את החוק הזה.

בצלאל סמוטריץ': אני התנגדתי ל-100 הימים האלה, כי אני רואה מה קורה.

בצלאל סמוטריץ': אני רואה שב-100 הימים האלה פשוט תוכניות נסגרות.

בצלאל סמוטריץ': מה נעשה בראשון בספטמבר?

בצלאל סמוטריץ': צריך להבין, כשאתה מפטר מורים אתה לא קולט אותם יום אחרי.

בצלאל סמוטריץ': אנשים זה לא יו-יו.

בצלאל סמוטריץ': אם אתה אומר: תשמע, אני רוצה את 100 הימים האלה, אבל כדי לאפשר למדינה להתנהל נכון ב-100 הימים האלה, אני לוקח את כל מה שעבד ב-2019 ונותן לו להמשיך לעבוד גם 2020, קח את הזמן ותביא תקציב מדינה.

בצלאל סמוטריץ': ואגב, אני אומר עוד הפעם: אני רוצה שנעביר עכשיו.

בצלאל סמוטריץ': אני אתייעץ תכף עם מפלגתי, יכול להיות שאנחנו נתמוך, אם נשלים את החוק.

בצלאל סמוטריץ': זאת אומרת, תהיה דחייה.

בצלאל סמוטריץ': אבל מהצד השני נדע שאנחנו יודעים לתפקד, כל התוכניות החשובות האלה, שכל חברי הוועדה מקואליציה ומאופוזיציה העלו אותן לאורך כל הזמן.

מיקי לוי: ב-1/12 הן מתפקדות.

בצלאל סמוטריץ': הן לא מתפקדות.

מיקי לוי: הן מתפקדות.

בצלאל סמוטריץ': הן לא מתפקדות.

יצחק פינדרוס: לא.

יצחק פינדרוס: הן לא מתפקדות.

בצלאל סמוטריץ': - - - על שינויו.

יצחק פינדרוס: על שינויו.

בצלאל סמוטריץ': לכן, למה אין תקציב להיל"ה ולקרב ולנשים מוכות ולספרייה הלאומית?

מיקי לוי: בצלאל, חוץ ממה שלא בבסיס התקציב הכול מתוקצב.

הילה שי וזאן: כל הדברים האלה לא בבסיס.

יצחק פינדרוס: נכון.

יצחק פינדרוס: אבל הבעיה היא שרוב הדברים האלה לא בבסיס.

יצחק פינדרוס: מיקי, מיקי, שנינו מדברים על אותו דבר.

מיקי לוי: נכון.

יצחק פינדרוס: יפה.

בצלאל סמוטריץ': מיקי, מיקי, תהיה איתי שנייה.

בצלאל סמוטריץ': לכן בואו נגדיל את ה-1/12 הזה על שינויו, בסדר?

בצלאל סמוטריץ': ונוודא - - -

יצחק פינדרוס: מיקי, יש לך הזדמנות פעם ראשונה - - -

בצלאל סמוטריץ': רק שנייה.

בצלאל סמוטריץ': אני כן רוצה - - -

יצחק פינדרוס: בצלאל, רגע.

יצחק פינדרוס: אני רוצה להפריע לך.

יצחק פינדרוס: מיקי, יש לך הזדמנות פעם ראשונה שאתה תהיה איתנו וכחול לבן לא.

בצלאל סמוטריץ': שנייה.

בצלאל סמוטריץ': אני כן רוצה רגע לעשות תיקון.

מיקי לוי: אני אגיד לך באוזן עם מי אני רוצה את זה.

בצלאל סמוטריץ': אני כן רוצה רגע לעשות תיקון.

יצחק פינדרוס: לא, כי כחול לבן אמרו שהם מתנגדים.

בצלאל סמוטריץ': - - - על פי החוק הקיים הוא כן על שינויו.

בצלאל סמוטריץ': זאת אומרת, סך הכול התקציב, לא?

בצלאל סמוטריץ': שהחשב הכללי מנהל?

בצלאל סמוטריץ': זה רק בסיס?

יוגב גרדוס: אני יכול להסביר אחר כך.

יצחק פינדרוס: בסדר עוד רגע אנחנו נדבר.

בצלאל סמוטריץ': שנייה.

בצלאל סמוטריץ': יכול להיות שאני טועה.

בצלאל סמוטריץ': אבל המציאות הזאת שבה כל כך הרבה דברים שלא תוקצבו בבסיס אלא מבחוץ לא יכולה להמשיך, כי הם לא עובדים על היום.

בצלאל סמוטריץ': ואתם רוצים עכשיו עוד 100 יום.

בצלאל סמוטריץ': - - - זה מצב שאני לא יכול להסכים לו.

בצלאל סמוטריץ': אם הסוגיה הזאת תיפתר – ועכשיו אני רוצה להגיד יותר מזה, אדוני היושב-ראש.

בצלאל סמוטריץ': אני חושב להביא ב-3 בדצמבר תקציב חד-שנתי, גברתי היועצת המשפטית, יש גבול כמה צחוק אנחנו יכולים לעשות מעצמנו מול הכנסת.

בצלאל סמוטריץ': אם אתם מעבירים את הדחייה, אז צריכים להיות שני תנאים: אחד, שב-100 הימים האלה כל מה שהיה ב-2019 ממשיך לעבוד ועל שינויו; ושניים, תביאו כבר תקציב דו-שנתי.

בצלאל סמוטריץ': אל תביאו לנו ב-3 בדצמבר תקציב חד-שנתי.

בצלאל סמוטריץ': יש גבול לכל תעלול.

בצלאל סמוטריץ': היום עוד אני יכול לשמוע ויכוח על אנשי המקצוע וכל - - -

יצחק פינדרוס: אני מסכים איתך.

יצחק פינדרוס: אבל זו חקיקה אחרת.

בצלאל סמוטריץ': ואז אני שם בצד את שיקול הפוליטי שלי.

יצחק פינדרוס: בצלאל, אבל זו חקיקה אחרת.

יצחק פינדרוס: כי דו-שנתי הוא חקיקה נפרדת.

יצחק פינדרוס: יש בעיה.

בצלאל סמוטריץ': אני לא יודע.

יצחק פינדרוס: בעיה טכנית.

בצלאל סמוטריץ': אני רק אומר: אני שם בצד את השיקול הפוליטי שלי, כי באמת מדינת ישראל היא פשוט הרבה יותר חשובה.

יצחק פינדרוס: תודה רבה.

יצחק פינדרוס: חבר הכנסת האוזר.

יצחק פינדרוס: ואני רוצה להציע הצעה.

יצחק פינדרוס: סליחה, ינון גם.

צבי האוזר: תודה, אדוני היושב-ראש.

צבי האוזר: רק כהערת שוליים טרום הדיון המהותי.

בצלאל סמוטריץ': צביקה, אתה מבין את הקושי שלי בדחייה?

בצלאל סמוטריץ': אם לא נותנים את הפתרון בצד השני.

צבי האוזר: אני מבין אותך.

מיקי לוי: מה הוא יגיד?

מיקי לוי: ב-100 יום אני אביא לך פתרון?

בצלאל סמוטריץ': לא.

צבי האוזר: אני אמור כך: למנחם בגין, עליו השלום, מיוחסת אמירה שאומרת שגם המובן מאליו צריך שייאמר לפעמים.

צבי האוזר: אז אני רק רוצה לציין כהערת שוליים לדברי הפתיחה של יושב-ראש הקואליציה.

צבי האוזר: נפלה שגגה משמעותית.

צבי האוזר: הרי הוא דיבר על מערכות חינוך שחייבות לתפקד.

צבי האוזר: ואדוני היושב-ראש, מערכת החינוך ללא ספר לא יכולה לתפקד.

צבי האוזר: וזרקתי פה כמה פעמים את שמה של הספרייה הלאומית או, נדמה לי, בית הספרים הלאומי מהמקום שקם ב-1892 כמדומני ולא נסגר ולו ליום אחד, כולל בשבתו בהר הצופים כשטח מפורז והמשיכה הפעילות.

צבי האוזר: והינה המצב הכאוטי הזה מביא את עם הספר לסגור את הספרייה הלאומית.

צבי האוזר: מי היה מעלה על דעתו?

צבי האוזר: שומו שמיים, על זה נאמר.

צבי האוזר: אתה יודע, אדוני היושב-ראש, שם יושב כל ארון הספרים היהודי.

יצחק פינדרוס: חוץ ממה שנמצא במוסקבה וברומא.

צבי האוזר: נכון.

צבי האוזר: ומה שנמצא צולם.

צבי האוזר: מה שנמצא במוסקבה צולם ב-1948.

צבי האוזר: במהלך מלחמת העצמאות נשלחה משלחת לצלם במיקרופילם ולהביא את זה לספרייה הלאומית, שם כתבי כל ארכיונו של שי עגנון, של גרשום שולם, שם תקוותנו של נפתלי הרץ אימבר, התקווה.

צבי האוזר: ואנחנו פה יושבים והשערים נעולים.

צבי האוזר: ארון הספרים היהודי נעול.

צבי האוזר: ולכן אני בטוח, זה 12 מיליון שקלים, שהדבר הזה צריך לבוא בפני הוועדה - - -

יצחק פינדרוס: אני מציע שתנסה לשכנע את אנשי כחול לבן על ההערה שדיברנו עליה קודם, להסכים עליה.

יצחק פינדרוס: אמיתי אני אומר.

יצחק פינדרוס: זה הסכם היחידי - - - פה בוועדה.

יצחק פינדרוס: כולם הסכימו.

צבי האוזר: אני מסכים איתך במובן הזה.

צבי האוזר: ואני אסיים במשפט אחד, אולי כמו קאטו הזקן שאמר שצריך להחריב את קרתגו, אז אני אגיד ככה: נותרו חמישה ימים; משוגעים, רדו מהגג.

צבי האוזר: משוגעים, רדו מהגג.

צבי האוזר: אל תהרסו את ישראל.

יצחק פינדרוס: תודה רבה.

יצחק פינדרוס: ינון, ואני אחר כך ארצה לשאול את האוצר ואת משרד המשפטים שני דברים.

יצחק פינדרוס: כן, ינון.

יצחק פינדרוס: נשמע את התייחסותם.

ינון אזולאי: קודם כול, אני שומע פה על מה שבעצם מיקי זוהר אמר: להוסיף 5%.

ינון אזולאי: אני חושב שבשבוע שעבר הרב גפני העלה את זה פה לאחר שיחה שלי איתו ושהגשתי גם הצעת חוק בעניין הזה, שלא יכול להיות שהחשב הכללי מחזיק את כולנו, את כל המדינה הוא מחזיק ב-1/12.

בצלאל סמוטריץ': זה לא הוא, זה החוק.

בצלאל סמוטריץ': אל תעשה לו עוול.

ינון אזולאי: בסדר.

ינון אזולאי: גם אמר את זה יוגב בשבוע שעבר שזה חוק היסטורי ויש לחשוב גם על שינויים לזה.

בצלאל סמוטריץ': לא.

בצלאל סמוטריץ': זה ברור שהחוק לא צפה מצב של – הרי - - -תקציב עד ה-31 בדצמבר.

בצלאל סמוטריץ': אז נוצר מצב ששמונה חודשים מתנהלים ב-1/12.

בצלאל סמוטריץ': זה מטורף.

ינון אזולאי: בצלאל, תאמין שלא באתי להאשים את החשב הכללי.

ינון אזולאי: תאמין לי.

ינון אזולאי: כי האשמים אנחנו.

בצלאל סמוטריץ': לא.

בצלאל סמוטריץ': אני גם הסברתי שאתה צודק, שהחוק לא נועד למקרים כאלה.

ינון אזולאי: אני אומר: אשמים אנחנו שעדיין לא עשינו שינוי.

יצחק פינדרוס: אתה מאשים את המחוקק הראשון שלא היה פסיכיאטר.

ינון אזולאי: אנחנו אשמים שעדיין לא עשינו שינוי.

בצלאל סמוטריץ': לכן זה גם לא צריך להיות הוראת שעה התיקון הזה.

בצלאל סמוטריץ': הוא צריך להיות כללי, שאם יותר מ-X חודשים בלי תקציב, אז המנגנון משתנה.

ינון אזולאי: בדיוק.

ינון אזולאי: זה בדיוק החוק שלי שבא ואומר שמעבר – גם אמר הרב גפני שזה בהסכמה, שאנחנו צריכים להעביר את זה.

ינון אזולאי: אני חושב שכולנו מבין שימשיך ה-1/12.

ינון אזולאי: אבל להיות באופציה של עוד אחוזים מהשנה הקודמת שאושר בתקציב, לא משהו חדש, אלא ממה שהיה בתקציב שם.

ינון אזולאי: ובזה המשרדים יוכלו להשתמש כמובן בשביל שהמדינה לא תשותק.

ינון אזולאי: ואני חושב שזה דבר שחשוב שיהיה.

ינון אזולאי: ותכננו להביא את זה כבר בחוק של משק המדינה.

ינון אזולאי: אם היה הרב גפני השבוע, היינו עושים את זה השבוע.

ינון אזולאי: אם לא, אז בעזרת השם מקווים שהוא יחזור בשבוע הבא וזה יעלה.

ינון אזולאי: ודנים פה: תקציב ישיבות, לא תקציב ישיבות.

ינון אזולאי: נכון, זה לא קשור לחוק הזה.

ינון אזולאי: אני רק רוצה להגיד לכם דבר אחד.

ינון אזולאי: יש לי ילדים, ואצלי בנים כולם, ויש לי גם בנים בישיבות.

ינון אזולאי: הבנים בישיבות הם לא פחות, החינוך שלהם לא פחות מהחינוך של הילדים שלכם, כמה שהוא חשוב לכם.

קריאה: נכון, נכון, נכון.

ינון אזולאי: הילדים גם צריכים לחיות.

ינון אזולאי: הילדים שלי גם צריכים לחיות היום וללמוד.

ינון אזולאי: בגלל שלא יעשו שביתות, אז לא מתייחסים אליהם.

ינון אזולאי: כי הילדים האלה לא יעשו שביתות.

ינון אזולאי: הילדים האלה ילמדו גם - - -.

ינון אזולאי: הבן שלי לפני שבוע כבר הלך ואני ממשיך לשלם עליו בישיבה, גם כשלא היה המשכנו לשלם עליהם.

ינון אזולאי: ואנחנו משלמים הרבה ונמשיך לשלם.

ינון אזולאי: זה בנפשנו ולא יעזור כלום.

ינון אזולאי: אנחנו נלחם על זה כי מגיע לנו את זה בזכות ולא בחסד.

ינון אזולאי: הישיבות זה דבר שבעצם חיותנו, זה מה שאנחנו מאמינים בו.

ינון אזולאי: וכשהילד שלי הולך לישיבה וכשאנחנו נפרדים ממנו בנשיקה, מבחינתנו אנחנו יכולים גם לא לראות אותו עכשיו חמישה שבועות ושישה שבועות.

ינון אזולאי: אנחנו מקבלים את זה באהבה.

ינון אזולאי: זה הבן שלנו.

ינון אזולאי: כי אנחנו יודעים שזו הדרך שאנחנו מאמינים בה.

ינון אזולאי: ובזה אנחנו נילחם, כמו שאנחנו נלחמים בשביל השכבות החלשות וראינו את זה בחוק, וראינו את זה כשהבאנו 700 מיליון שקלים בשביל השכבות החלשות.

ינון אזולאי: ואנחנו נביא גם בשביל היל"ה וגם בשביל קרב, בשביל כולם.

ינון אזולאי: אבל תבינו שהחינוך של הילדים שלנו חשוב לנו.

ינון אזולאי: תבינו שאתם לא יכולים לפגוע בבנים שלי.

ינון אזולאי: אתם לא יכולים לפגוע בעולם התורה.

ינון אזולאי: תבינו שזו מדינה יהודית, עולם התורה לא יכול בלעדיה.

מיקי לוי: אנחנו טוענים שמגיע לכם.

מיקי לוי: מה הבעיה?

יצחק פינדרוס: מיקי, מיקי, תן לו לסיים.

ינון אזולאי: מיקי, שמעתי אותך, שמעתי את הדברים שלך וראיתי שדיברת דברים טובים.

מיקי לוי: ינון, אין בעיה.

ינון אזולאי: אני לא בא בתלונות.

מיקי לוי: תביאו תקציב.

מיקי לוי: כשיהיה בתקציב, אני ארים בעד.

מיקי לוי: הינה, אני מתחייב.

ינון אזולאי: אני אסכים איתך.

ינון אזולאי: ונדחה איפה שהחטא שלנו, שלנו כנציגים חרדים שעדיין לא נלחמנו שהתקציב הישיבות יהיה בבסיס של התקציב, כי אם זה ככה לא כל חודשיים צריך לבוא ולהיגרר.

רם בן ברק: אנחנו בעד.

רם בן ברק: מקובל.

מיקי לוי: אין בעיה.

מיקי לוי: מצוין.

יצחק פינדרוס: יש לאנשים אינטרס שזה יקרה בשביל שעודד יוכל נאום פה.

יצחק פינדרוס: תודה, ינון.

מיקי לוי: מצוין.

מיקי לוי: הרבה יותר טוב מכספים קואליציוניים.

ינון אזולאי: ולכן אני אומר שאנחנו צריכים לעבוד על זה ואני בטוח שכולכם תהיו בעד שזה יהיה בבסיס התקציב לכולם.

ינון אזולאי: חשוב לילדים שלנו כמו לילדים שלכם.

יצחק פינדרוס: תודה.

אלכס קושניר: תעבירו תקציב.

אלכס קושניר: תעבירו תקציב.

יצחק פינדרוס: רגע, חבר'ה.

אלכס קושניר: לא.

אלכס קושניר: יש לי שאלה קטנה.

יצחק פינדרוס: השאלות יהיו עוד מעט.

אלכס קושניר: ינון, מה עם הילדים יהודים שאין להם?

יצחק פינדרוס: אמרת את דבריך.

יצחק פינדרוס: הם נשמעו היטב, חבר הכנסת קושניר.

יצחק פינדרוס: אני רוצה לשומע את התייחסויות של האוצר ושל משרד המשפטים.

יצחק פינדרוס: אבל אני רוצה בעצם להגיד מה שאנחנו רוצים לשמוע.

יצחק פינדרוס: שני דברים מרכזיים אנחנו רוצים לשמוע.

יצחק פינדרוס: א', כמה ימים נראה לכם סביר לתת לממשלה לסיים?

יצחק פינדרוס: כי אנחנו רוצים להכניס את זה בחוק.

יצחק פינדרוס: זה נשאר פתוח, אם שמתם לב, בקריאה הראשונה.

יצחק פינדרוס: כמה ימים לממשלה להביא לפה תקציב?

אלכס קושניר: יומיים.

יצחק פינדרוס: וכמה ימים עד שהכנסת מסיימת את הדיונים שלה?

יצחק פינדרוס: האם צריך את כל 100 הימים או לא צריך?

יצחק פינדרוס: והאם הממשלה צריכה יותר מ-30, 20 ימים?

יצחק פינדרוס: כמה ימים הממשלה צריכה בשביל להניח תקציב בפני הכנסת?

יצחק פינדרוס: זאת השאלה הראשונה.

יצחק פינדרוס: השאלה השנייה, וזו מופנית באמת לחשב הכללי, שזו עלתה על ידי כולם.

יצחק פינדרוס: הלקונה בהתנהלות, זו לא לקונה בחוק, הלקונה בהתנהלות, שהתקציב לא הובא אחרי שבעה חודשים מתחיל השנה לכנסת.

יצחק פינדרוס: ב-2019 עבדנו על תקציב שאושר בעצם הרבה קודם, ולכן היו תיקונים תוך כדי שנה.

יצחק פינדרוס: זה אומר בפועל, בסופו של דבר, כפי שהעלו כל חברי הכנסת, תוכניות שפעלו כסדרן ב-2019.

יצחק פינדרוס: הגענו כרגע לספטמבר 2020, והמסגרות – הספרייה הלאומית, מעון לנשים מוכות, עולים וחיילים בודדים, מיקי העלה את תוכנית היל"ה וקרב – כל הדברים האלה שפעלו כסדרן ב-2019 - -

מיקי לוי: מיקי העלה?

מיקי לוי: תגיד, אתה עושה צחוק?

מיקי לוי: מיקי העלה?

מיקי לוי: מיקי זוהר העלה?

ינון אזולאי: הוא אמר מיקי.

ינון אזולאי: לא אמר איזה מיקי.

יצחק פינדרוס: - - על כל הדברים אלה, כשאנחנו נותנים 100 ימים לממשלה, איך אנחנו מתנהלים ב-100 הקרובים?

יצחק פינדרוס: האם אנחנו מפטרים מורים, סוגרים מעונות לנשים מוכות וחוזרים חזרה?

יצחק פינדרוס: אלה שני הדברים שעליהם אני רוצה לשמוע את התייחסות שלכם.

יצחק פינדרוס: כן.

יוגב גרדוס: קודם כול, לגבי השאלה הראשונה, אז החלוקה בין הממשלה לכנסת, כמו שאמרתי, לפי דעתי, אתמול או שלשום - -

שגית אפיק: שלשום.

שגית אפיק: שלשום.

יוגב גרדוס: - - היא תלויה בתהליך שהממשלה עושה כדי לאשר את התקציב.

יוגב גרדוס: בואו ניקח בצב היפותטי, כי אני מבין שעל זה אנחנו מדברים, של תקציב חד-שנתי שמתחיל בעצם, שיש חקיקה - - -

יצחק פינדרוס: על דו-שנתי.

יצחק פינדרוס: אני שואל על דו-שנתי.

יצחק פינדרוס: עזוב.

יצחק פינדרוס: על תקציב דו-שנתי, כמה זמן זה ייקח להם, לממשלה?

יוגב גרדוס: יש הבדל בין חד-שנתי לדו-שנתי.

יוגב גרדוס: בגלל זה התשובה שלי תלוי במודל.

יוליה מלינובסקי: - - -

יוגב גרדוס: לא, לא.

יוגב גרדוס: לא רוצה להיכנס לזה עכשיו, אבל באופן תאורטי, ככל שיש הסכמה ומתחילים לעבוד על התקציב מחר בבוקר, החלוקה של 40, 60, כמו שאתם מציעים, נראית לנו סבירה.

יצחק פינדרוס: למה אי-אפשר לרדת קצת?

בצלאל סמוטריץ': אז אני מציע לקצר.

בצלאל סמוטריץ': אם אנחנו מצליחים ב-45 יום, והוא אומר שצריך 40 יום, אז תעשה 88.

בצלאל סמוטריץ': וכשיצט

בצלאל סמוטריץ': מצמו עוד טיפה, תעשה 80 יום.

בצלאל סמוטריץ': למה צריך 100 ימים?

יוגב גרדוס: לא.

יוגב גרדוס: אין.

יוגב גרדוס: את זה אני צריך להסביר.

יוגב גרדוס: קודם כול, יש חגים.

יוגב גרדוס: ולכן העבודה בחגים, הימים לא באמת נספרים כמו קלנדרית אתה סופר אותם.

יוגב גרדוס: שנית, אנחנו צריכים בתוך הממשלה, גם אחרי שיש אישור ממשלה לתקציב, שזה אמור לקרות יחסית מהר, אנחנו צריכים לפרוט את התקציב לחוק.

יוגב גרדוס: זה לוקח זמן.

יוגב גרדוס: טכנית, זה לוקח זמן.

יוגב גרדוס: יש עניינים פרוצדוראליים של הנחת החוק.

יצחק פינדרוס: אז אתה מציע להשאיר את זה על 40, 60?

יוגב גרדוס: אני חושב שלנו כממשלה עדיף שזה יהיה 55, 45, כמו שזה כתוב.

יוגב גרדוס: אבל 40, 60 נשמע לי סביר.

יוגב גרדוס: עוד פעם, בהנחה שהממשלה מתכנסת ומתחילה לעבוד.

יצחק פינדרוס: רק תגיד את זה שוב, והגענו ל-30, 70.

יוגב גרדוס: אנחנו יכולים לעמוד בזה.

מיקי לוי: אבל איזה תקציב?

מיקי לוי: לחודש ויומיים או ל-13 חודשים ויומיים?

יוגב גרדוס: לזה אני לא נכנס.

יוגב גרדוס: כמו שהיועצת המשפטית אמרה - - -

יצחק פינדרוס: אם הבנתי נכון ממה שהוא לא אמר, זה שאם אנחנו משאירים את זה על 40, 60, גם אם זה יהיה דו-שנתי, הם יוכלו לעמוד בזמן.

יוגב גרדוס: את זה אני לא אמרתי.

יוגב גרדוס: את זה אני לא אמרתי.

יצחק פינדרוס: לא אמרת.

יצחק פינדרוס: אמרתי: ממה שלא אמרת.

מיקי לוי: המושג הזה דו-שנתי תלוש מהמותן ל-13 חודשים.

צבי האוזר: אדוני היושב-ראש, יכול להיות שלדו-שנתי יצטרכו הסתייגות שלא 100 ימים אלא 110, אפרופו מה שאמר חבר הכנסת מיקי זוהר.

יוגב גרדוס: דו-שנתי דורש תיקוני חקיקה.

יוגב גרדוס: ולכן ככל שנישאר על דו-שנתי, אנחנו נתאים את המועדים.

מיקי לוי: תקציב ל-2021.

יוליה מלינובסקי: מה אנחנו משקרים לעצמנו, דו-שנתי?

יצחק פינדרוס: בסדר גמור.

יצחק פינדרוס: תודה.

יצחק פינדרוס: עכשיו בנושא השני של ההתנהלות היום-יומית, כמו שאמרנו, של כל הדברים האלה.

יוגב גרדוס: קודם כול, לגבי תוכניות הילה וקרב ושאר התוכניות המשלימות בחינוך, אז אני רוצה להגיד שיש בשעות האחרונות, וזה ממש, אני מניח, לקראת סיום, שר האוצר ושר החינוך עכשיו פועלים כדי לאפשר את פתיחת התוכניות המשלימות בחינוך.

יוגב גרדוס: אני לא יודע להגיד אם זה נסגר, אבל המגעים ממש מתקדמים ויכול להיות שעוד היום כבר תהיה בשורה בנושא התוכניות המשלימות במסגרת התקציב ההמשכי הקיים.

צבי האוזר: אתה יכול להתייחס, בבקשה, לספרייה הלאומית?

יצחק פינדרוס: לא, לא.

יצחק פינדרוס: שנייה, האוזר.

יצחק פינדרוס: מה שנעשה פה עכשיו הוא לדעתי קצת חוטא לשאלה.

יצחק פינדרוס: השאלה שלנו לא הייתה על היל"ה, קרב הספרייה, נשים מוכות.

יצחק פינדרוס: אולי בגלל שאמרנו את זה, כשהתחיל יושב-ראש הקואליציה, אולי זה מה שגרם להבין.

יצחק פינדרוס: אנחנו מדברים על תוכניות לכל הרוחב שקיימות במשרדי הממשלה.

יצחק פינדרוס: האם לך כחשב כללי יש גמישות לבצע את אותן תוכניות, לא לעשות דברים חדשים, את אותן תוכניות שקיימות, לא לסגור ולא לפטר.

יצחק פינדרוס: כי בואו נגיד שנגיע להסדר שר האוצר ושר החינוך על היל"ה וקרב, ואז אנחנו מחר בבוקר נגלה, כמו שאמרה חברת הכנסת סלימאן, אנחנו נגלה פתאום שנסגר מעון לנשים מוכות בטייבה בגלל איזושהי לקונה כזאת.

יצחק פינדרוס: האם לכם יש את הגמישות לאותן תוכניות שקיימות ב-2019 בפועל להמשיך אותן ב-2020?

יצחק פינדרוס: זאת השאלה.

יוגב גרדוס: אז אני אסביר.

יוגב גרדוס: אני מאגף התקציבים, לא מהחשב הכללי.

יוגב גרדוס: אבל אני אסביר איך זה עובד.

יוגב גרדוס: התקציב ההמשכי, מה שמגביל אותו זו המסגרת.

יוגב גרדוס: בעיקר המסגרת ומה שקבוע בחוק היסוד לגבי על מה מותר להוציא.

יוגב גרדוס: הבעיה שנוצרת לגבי התוכניות המדוברות, כל הדברים שאמרת, היא שמסגרת התקציב ההמשכי היא המסגרת של 2019.

יצחק פינדרוס: מה שהיה בבסיס?

יוגב גרדוס: אני מדבר עכשיו על סך התקציב.

יוגב גרדוס: כמה מותר להוציא.

יצחק פינדרוס: מה שהיה בבסיס.

יוגב גרדוס: לגבי החלוקה, היא נקבעת על פי מדרג שקבוע בחוק.

יוגב גרדוס: החוק, חוק יסוד: משק המדינה קובע שממשלה רשאית להוציא על פעולות, חוק, חוזה, אמנה, כל הדברים האלה ופעולות שנכללו בתקציב השנה הקודמת, לרבות, זה תיקון שנכנס ב-2014, לרבות מה שנעשה בשינויים תקציביים.

יוגב גרדוס: כך למעשה אפשר באופן תאורטי להוציא כל דבר שיצא בשנה הקודמת.

יצחק פינדרוס: אז למה אתם משגעים אותנו, שאנחנו כל חודשיים חוזרים כל הדברים האלה?

יוגב גרדוס: מה הבעיה?

יוגב גרדוס: הבעיה היא במסגרת.

בצלאל סמוטריץ': אני אגיד איפה הבעיה.

בצלאל סמוטריץ': שכר המגזר הציבורי עלה.

יוגב גרדוס: בדיוק.

בצלאל סמוטריץ': זאת אומרת, יש דברים שלפי החוק אתה חייב לראות כל השנים - - -

יוגב גרדוס: הבעיה היא במסגרת.

יצחק פינדרוס: בואו, בואו, אני חוזר שוב, אנחנו נצטרך להתכנס בחוק הזה לנוסחה איך אנחנו עובדים ב-100 הימים האלה, שתוכניות לא נסגרות.

יוגב גרדוס: אנחנו לא קיבלנו את ההסתייגות בכתב גם.

יצחק פינדרוס: אז אנחנו נשב על זה.

יצחק פינדרוס: הבנתי.

יצחק פינדרוס: בסדר גמור.

יוגב גרדוס: אם רוצים את העיקרון, העיקרון שאומר - - -

יצחק פינדרוס: הבנתי.

יצחק פינדרוס: משרד המשפטים, בבקשה.

יוגב גרדוס: העיקרון שאומר להגדיל את המסגרת- - -

יצחק פינדרוס: לא.

יצחק פינדרוס: אני לא מדבר על להגדיל את המסגרת.

יצחק פינדרוס: אני מדבר על הגמישות שלכם בניהול.

בצלאל סמוטריץ': דווקא כן.

בצלאל סמוטריץ': להגדיל את המסגרת.

יוגב גרדוס: זה מה שהבנתי.

יצחק פינדרוס: אני מדבר על הגמישות שלכם בניהול המסגרת, נכון.

בצלאל סמוטריץ': לא.

בצלאל סמוטריץ': לא.

בצלאל סמוטריץ': אנחנו מגדילים את המסגרת - -

יצחק פינדרוס: נכון.

בצלאל סמוטריץ': - - לכמה שצריך כדי שכל התוכניות שעבדו ב-2019 ימשיכו לעבוד גם ב-2020.

יוגב גרדוס: אז אוקיי.

יצחק פינדרוס: בסדר גמור.

יצחק פינדרוס: תודה.

יוגב גרדוס: זה נושא מורכב שאני אשמח שנדון בו.

יצחק פינדרוס: אנחנו נקיים עליו דיון.

יצחק פינדרוס: אנחנו לא נצביע על החוק הזה לפני שאנחנו נגיע להבנה בדיוק על הנוסחה הזאת.

רם שפע: לא, רגע, פינדרוס, שיסביר למה זה מורכב מבחינתו?

רם שפע: למה זה לא אפשרי?

יצחק פינדרוס: בסדר.

יצחק פינדרוס: נקיים על זה דיון.

רם בן ברק: מה יהיה?

רם בן ברק: מה יהיה?

רם בן ברק: מה יהיה עם - - - הזה?

יצחק פינדרוס: משרד המשפטים, כן.

צבי האוזר: רם?

צבי האוזר: רם?

צבי האוזר: רם?

יצחק פינדרוס: צבי האוזר, משרד המשפטים מדבר.

צבי האוזר: הוא שאל מה יהיה.

צבי האוזר: רציתי להעיר.

יצחק פינדרוס: כן.

שרית פלבר: לגבי השאלה הראשונה, לגבי מספר הימים - - - מקצועית - - - אנחנו רק מציעים שזה אכן יהיה סד זמנים ריאלי כדי שלא נהיה במצב שאנחנו בו היום, שבעצם לא עמדנו במועד.

יצחק פינדרוס: אנחנו מציעים לכם לעמוד במועד.

שרית פלבר: אז אני אומרת, לכן אני מציעה שניקח בחשבון את המועד – זאת אומרת, שסד הזמנים יספיק לצורך העבודה המקצועית שנדרשת כדי להגיש אותו במועד.

שרית פלבר: נדמה לי שזו הייתה השאלה.

שרית פלבר: השאלה השנייה יותר בהיבט של החשב הכללי.

שרית פלבר: אני כן, אם אפשר, אעיר משהו יותר טכני לגבי הטכניקה שנבחרה לצורך הוראת השעה.

שרית פלבר: כרגע איך שהסעיף מנוסח הוא יישאר בחוק היסוד גם אחרי ששנת 2020 תחלוף.

שרית פלבר: אנחנו מציעים לתקן את הנוסח רק כשהסעיף הזה שהוא – בחוק יסוד: משק המדינה, סליחה – שהוא מכוון לשנת 2020 כבר לא יישאר בחוק היסוד אחרי שנת 2020.

בצלאל סמוטריץ': עד הדחייה של עוד 100 יום?

שרית פלבר: לא, לא.

שרית פלבר: אני מדברת על חוק יסוד: משק המדינה.

שגית אפיק: כן.

שגית אפיק: אני מבינה מה שאת אומרת.

שגית אפיק: בסדר.

שגית אפיק: זה עניין טכני.

שגית אפיק: לא נראה לי שצריך להביא את זה - - -

שרית פלבר: כן, כן.

שרית פלבר: תיקון טכני.

יצחק פינדרוס: בסדר גמור.

יצחק פינדרוס: אנחנו נמצאים שם.

יצחק פינדרוס: רבותיי, אני מסכם.

בצלאל סמוטריץ': אם אנחנו מייצרים מנגנון חלופי, למקרה שאין תקציב יותר מחצי שנה, שלא יהיה בהוראת שעה.

בצלאל סמוטריץ': זה בהוראת קבע.

יצחק פינדרוס: אני מסכים.

בצלאל סמוטריץ': כי כל שנה שאין תקציב יותר מחצי שנה, אז בחצי השנה הראשונה - - -

יצחק פינדרוס: בדיוק.

בצלאל סמוטריץ': מעל חצי שנה יהיה מנגנון אחר שייתן מענה באמת.

מיקי לוי: בדיוק.

יצחק פינדרוס: אני מציע כדלקמן.

יצחק פינדרוס: אני רוצה על דעת חברי הוועדה להציע כדלקמן, חברי הכנסת קושניר ומיקי לוי תהיו איתי.

מיקי לוי: אלה שינויים מהותיים.

מיקי לוי: זה לא יכול להתקבל על רגל אחת.

יצחק פינדרוס: עוד מעט נדבר על שינוי מהותי.

מיקי לוי: זה לא יכול להתקבל על רגל אחת.

יצחק פינדרוס: אני לא אמרתי על רגל אחת.

צבי האוזר: לא.

צבי האוזר: אבל קודם כול, צריך להסתכל על הגיון, מיקי.

יצחק פינדרוס: א', על שתי רגליים.

יצחק פינדרוס: התחלתי את הישיבה עם זה שהרב גפני יחזור עם שתי רגליים.

מיקי לוי: קריאת בינתיים מותר לי, אדוני היושב-ראש.

יצחק פינדרוס: כן.

מיקי לוי: זה כבד ויקר ואני לא יודע מה ההשלכות.

מיקי לוי: אני לא פוסל את זה.

מיקי לוי: זה נכון, אבל זה - - -

צבי האוזר: אתה מבין גם מה השלכות ההפוכות, בלי שינוי.

צבי האוזר: אתה מבין עד כמה ההשלכות ההפוכות כבדות.

מיקי לוי: אבל, אבל, רגע.

מיקי לוי: אין בעיה.

מיקי לוי: אפשר לבוא ולהגיד: תגידו, מה אפשר כן?

יצחק פינדרוס: יפה.

מיקי לוי: אבל לעשות שינוי מהותי כזה, זה לא יכול - - -

יצחק פינדרוס: מיקי, אני רוצה להציע.

יצחק פינדרוס: אבל לא נתת לי להציע.

יצחק פינדרוס: אני רוצה להציע הצעה.

יצחק פינדרוס: אנחנו נסיים כרגע את הוועדה.

יצחק פינדרוס: אנחנו נתכנס לשיחות - -

שגית אפיק: - - -

א מיקי לוי: נכון.

א מיקי לוי: אני מסכים.

יצחק פינדרוס: - - עם משרד האוצר ועם משרד המשפטים יחד בשיתוף איתך, מיקי, גם בשיתוף האופוזיציה, גם בשיתוף כחול לבן.

מיקי לוי: האופוזיציה תרצה.

אלכס קושניר: אני אשמח להיות גם חלק.

יצחק פינדרוס: יפה.

יצחק פינדרוס: אין שום בעיה.

יצחק פינדרוס: נגיע להסכמה.

יצחק פינדרוס: כמו שאמרתי, לא נשנה את החוק באופן מהותי.

יוליה מלינובסקי: אין פה על מה להסכים.

יצחק פינדרוס: נכניס סעיף שייתן אפשרות לאוצר לתוכניות קיימות לא להיסגר.

יצחק פינדרוס: זה כל מה שאנחנו מדברים עליו.

יצחק פינדרוס: אנחנו לא מדברים על שום דבר חדש, ולא על איזושהי גמישות ניהולית, אלא, כמו שאמרת, יש תוכניות שנמצאות שלא ייסגרו.

יצחק פינדרוס: על הדבר הזה נחזור ונתכנס באישור היושב-ראש אם הוא ייתן היום, היום; אם לא, ביום ראשון.

יצחק פינדרוס: תודה רבה.

מיקי לוי: אז אין היום הצבעה, אדוני היושב-ראש?

יצחק פינדרוס: לא.

יצחק פינדרוס: כרגע לא.

יצחק פינדרוס: אם אנחנו נגיע להסכמה יחד איתכם עם היושב-ראש - - -

מיקי לוי: זו לא הסיבה.

מיקי לוי: עזוב אותך.

מיקי לוי: אדוני היושב-ראש, זו לא הסיבה.

יצחק פינדרוס: אם נגיע להסכמה, אמרתי.

יצחק פינדרוס: כרגע אין לנו הסכמה.

יצחק פינדרוס: נגיע להסכמה.

אלכס קושניר: פינדרוס, רק דבר אחד הם צריכים לעשות.

יצחק פינדרוס: כן.

אלכס קושניר: הם צריכים לשחרר את העודפים.

יצחק פינדרוס: זה מה שאמרתי.

יצחק פינדרוס: לעשות מה שבפועל עשו ב-2019 פלוס הטייס האוטומטי.

אלכס קושניר: לשחרר את העודפים, זה הכול.

יצחק פינדרוס: מה שקרה בפועל ב-2019.

יצחק פינדרוס: כשאתה אומר עודפים, אתה מתכוון למה שקרה בפועל ולא בהכנת התקציב.

אלכס קושניר: כן.

יצחק פינדרוס: מה שקרה בפועל ב-2019 פלוס טייס אוטומטי, לתת את זה כגמישות.

יצחק פינדרוס: כי אתה לא יכול.

יצחק פינדרוס: כי אז קבעת תקציב.

אלכס קושניר: אבל זו החלטה של שר האוצר.

אלכס קושניר: לא צריך בשביל זה כלום.

יצחק פינדרוס: הגענו להבנה.

יצחק פינדרוס: הסכמנו.

יצחק פינדרוס: הסכמנו.

בצלאל סמוטריץ': אלכס, אתה טועה.

בצלאל סמוטריץ': אתה טועה.

יצחק פינדרוס: אבל חבר הכנסת קושניר, הסכמנו.

יצחק פינדרוס: הרי אני איתך בסיפור הזה.

יצחק פינדרוס: אז בוא.

יצחק פינדרוס: תודה רבה.

יצחק פינדרוס: אנחנו נתכנס שוב באישור יושב-ראש הכנסת כשנגיע להסכמה עם האוצר ועם משרד המשפטים יחד עם חברי האופוזיציה, מיקי לוי וקושניר, על הסיפור הזה.

יצחק פינדרוס: תודה.

מיקי לוי: טוב, הוועדה לא תתכנס היום, אני מניח.

יצחק פינדרוס: אני לא בטוח.

יצחק פינדרוס: אם נגיע להסכמה ונקבל אישור של היושב-ראש, תתכנס.

מיקי לוי: זו לא הסיבה, עזוב.

מיקי לוי: עזוב, אדוני היושב-ראש.

מיקי לוי: זו לא הסיבה.

מיקי לוי: מה אתם מבלבלים לי את המוח.

מיקי לוי: אני כבר פה שמונה וחצי שנים.

יצחק פינדרוס: תודה רבה.